Ongi etorri EGILEGOR BASSES-era\nPerfekzioa ezinezkoa denez, beti birmoldatzen.\nLan paregabeak beharizan paregabehentzat.\nZerbait bereziaren beharra?\nHona hemen fabrikatzen ditugun bost modeloak\nEgin klik argazkian informazio gehiago nahi izanez gero\nDiseinua egin eta piezak fresatzen hasten gara\nEgurrezko pote eta mikro estalkiak\nAzken trasteraino eroso jotzeko pentsatutako diseinuarekin\nDiapasoientzako egur aukera anitza (makassar ebanoa honako kasuan)\nHemen aurkezten dizuegu gure Adarbakar modeloa. Izenak dioen bezala, adar bakarreko gorputza dauka modelo honek. Goiko adarra giderrarekin fusionatua dagoe era goxo eta borobil batean. Gure beheko adar bereizgarriarekin eta "hortzakada" gorputzaren beheko aldean. Aukerarik onena gorputz hustua nahi duenarentzat, gorputzaren forma dela eta barrunbe oso erregularra bait du, erantzun akustiko bikaina eskeiniz. 4 sokadun gorputza estuagoa da ergonomia eta estetika hobetzeko.\nPala eta diapasoia (egurrezko laukiekin)\nEroberadun arima ere aukeragarri dugu\nBiadar bertsio klasikoa\nHemen gure Biadar baxua. Izenak dioen bezala, gorputz honek adar bi ditu. Bata luzea, pisuaren oreka ondo mantentzeko eta bestea txikia, gure bereizgarria dena. Honetaz gain gure ohiko "hortzakada" darama gorputzaren oinarrian. Forma klasiko bat gure ikutuarekin. 5 edo gehiagoko sokadun baxuetan gorputza zabalagoa da, baxuaren itxura hobetzeko eta traste altuentan ergonomia indartzeko. Headless (pala gabe) edota zubi/kabila arruntekin eskatzeko aukerarekin gure baxu modelo guztietan.\nHainbat forma ezberdinetan fabrikatzen/diseinatzen ditugu gure mikroak\nDiapasoia egurrezko "binding"-agaz\nHemen aurkezten dizuegu gure Kaia modeloa. Gure Biadar baxuak bezala adar bikoitza duen forma du, baina adar zorrotzagoekin. Gure beheko adar bereizgarria aldatu egin dugu diseinuaren forma zorrotzak mantentzeko, hala ere, basearen "hortzakada" mantendu egiten da. 4 sokadun gorputza estuagoa da ergonomia eta estetika hobetzeko. Headless (pala gabe) edota zubi/kabila arruntekin eskatzeko aukerarekin gure baxu modelo guztietan.\nDiapasoientzako egur aukera anitza (pau ferro honako kasuan)\nAzkenik hemen gure "Bira" modeloa, hindierako "Vïra"-tik. Gudarako aizkorarik hoberena. Goiko adarra borolbidua du, "Adarbakar" ereduaren tankeran, hain nabarmena izatera iritsi gabe. Behekoa, berriz, aldatu egin dugu oinarriaren itxurari jarraituz. 4 sokadun modeloa pixka bat estuagoa da, horrelako kopurua duten baxuen estetikarekin parekatzeko. Baita behar baino pisu eta masa gehiago ez edukitzeko ere, oso baxu jolasgarria izanik.\nModelo honek gorputz biribildua du\nGorputz-giderraren transizio xehetasuna\nHemen aurkenzten dizuegu gure Hatz modeloa. Ingeleseko "Thumb" ( hatz-lodi ) hitza hartu da baxua izendatzeko. Hau da baxu-diseinu ezagun honi egiten diogun omenaldia, beti ere gure erara moldatuz. Bi adarreko gorputza, goikoa alderantzikatua eta gure betiko beheko adar bereizgarria. Palaren formak leundu egin dira gorputz gustiaren estetika borobilduarekin bat egiteko. 4 sokadun modeloa pixka bat estuagoa da, horrelako kopurua duten baxuen estetikarekin parekatzeko. Baita behar baino pisu eta masa gehiago ez edukitzeko ere, oso baxu jolasgarria izanik.\nModelo guztiei atxikitako aukerak hauek dira:\nSokatarte distantzia/ zabalera zutoialdean\nBeste atxikiak eta aukerak:\nGure mastilaren diseinu asimetrikoak, mastil arrunt bat baino pixkat lodiagoa den mastila du emaitzat. Horrek arteztasuna eta egonkortasuna hobetzen du, baita soinu erantzun orokorra ere. Baina horrez gain, traste garaien aldearen forma meheak ergonomia eta nota altuen ejekuzioa hobetzen du, baxua jotzea errezegoa bihurtuz.\n3 lodiera ezberdinetako gorputzak eskeintzen ditugu. Gure politikari jarraikiz badakigu ez dagoela baxu-gorputz perfekturik baxujotzaileentzat, eta hau bakoitzaren gustu eta hobespenetan oinarritzen dela. Horregatik eskeintza hauek aurkezten dizkizuegu, zuen beharrak asetzeko asmoz.\nGorputz ultra-mehe bat musika sesio luzeetarako, gorputz lodiera 30-35 milimetro bitartekoa da eta ezin hobea lizarrarekin konbinatuta gorputz arin bat lortzeko. Edo pisu normalduna nahi izanez gero bubingaz egindakoa.\n2.- Gorputza arrunta\nGorputz arrunta baxujole arruntentzat. Lodiera normaleko baxu bat ez besterik nahi dutenentzat.\n3.- Gorputz gizena\nLoditasuna sexia ere badelako, gorputz hau eskeintzen dugu besartean zerbait lodiagoa eduki nahi dutenentzat. Gorputz hustuentzako hobetsiak.\nPoloak 45º-tara biratutako mikroak\nMikro hauen poloak 45 gradu biratuak dituzte sokarekiko, eremu-magnetiko zabalagoa lortuz. Jazz soinu klasikoaren antzekoa baina pixka bat zabalagoa. Sinpleak baxu klasiko gehienak bezala, baina soinuz txapelduna. Eskatutako erara harilkatu ditzakegu (irteera handia edota txikia) soinu klasiko edo moderno bat lortzeko. Hum-cancelling eta humbucker moduak ere eskaintzen dira. Single formako mikroetan hum-cancelling modua eskeintzen dugu zarata murrizteko* edo/eta serie/paralelo moduetara konmutatzeko. Anitztasun eta soinu paleta ugariagoa nahi izanez gero mikro doblea eskeintzen dugu, single-humbucker-single edo/eta serie-paraleloan jartzeko. Bobina bat (simple), 2 bobina (sinple hum-cancelling edo/eta humbucker doblea), 4 bobina ....esan zer behar duzun nahasketan soinua erdibitzeko.\n* Parerik gabeko soketan (5 eta 7 sokadunetan) ez da 100% zarata murrizketa bermatzen.\nNeurrira egindako jazz erako jazz mikroak\nBetiko jazz tankerako mikroak soinu klasikoa nahi duenarentzat, betidanik izan dira baxu munduan eta badakigu soinu hau ezagutzen eta errespetatzen. Dena dela mikroak fabrikatzerakoan, gure metodoetan oinarritzen gara soinu propietate batzuk indartzeko, mikroen kokapena dela eta. Arinago esan bezala, aukera anitz eskeintzen ditugu bobinen konfigurazioa dela eta, humbuckerra zubian, hum-cancelling bakana giderrean, mikro biak bakanak, 4 bobina... zure imaginazioa, dirua eta zubi eta giderraren tarte mugatua dira muga bakarrak!!!\nMM erako mikroak\nAlnico V-eko barra handiekin eta eskuz egindako harilketarekin, soinu lodi eta epela ematen du mikro honek. Beste klasiko bat baxu soinuan, baina hemen ere gure erara harilkatzen dugu soinu anitzagoak emateko. Era bakanean hum-cancelling erara egiten ditugu (oso zaratatsua bait da bobina bakarrarekin), humbucker erara 4 bobinekin single-humbucker erara erabiltzeko edo bi bobinaduna humbucker erara soilik erabiltzeko.\nAlborako marka bezala aluminioa erabiltzen dugu. Latoia edo abaloea ere baditugu aukeran.\nHipshot ultralite kabilak erabiltzen ditugu instrumentuaren pisuaren oreka egoki baterako, baita hipshot zubiak ere, dituzten barietate eta kalitate handiarengatik. Norabide bikoitzeko arimak eta karbono fibrazko errefortzuak gure mastiletan estandar bezala. Neurrira egindako poteak. Aukeran beste material batzuez egindakoak eskain ditzakegu. Zurezko zubitoa. Beste osagai guztiak geuk eginak dira CAD/CAM bidez, multieskaladun eta antzeko produktuentzat.\nPasiboa da gure aukera gehi nolabaiteko konmutazioarekin mikroak horrela ahalbidetzen badu (serie-paralelo edo "humbucking"-erara. Hala ere edonolako aurreanplifikadore jarri ahal dezakegu. J-retro, noll, aguilar...\nGure akabera arrunta tru-oil olioarena da. Beste akabera gogorragoa nahi izanez gero, uretanoa eskaintzen dugu. Hainbat tinte-kolore ere aukeran.\nBadira aukera batzuk atxikiak daudenak edozein modeloakin, sokatarte distantzia edota eskala. Informazio gehiago lortu dezakezu argazkian klikatuz. Aukera pila zure luthier baxu paregabea lortzeko. Modeloaren forma da gure muga bakarra, beste muga guztiak zure buruan daude!!\nHeadless,eskala-anitzekoa, mikro hibridoak, aurreanplifikadoreak!!! Edozer!!! Erronkak gustoko ditugu!!!\nHona hemen baxuetarako fabrikazioan ohikoen ditugun egurrak\nPoro zabal eta tamaina ertainekoa, kolore marroi argitik ilunera duen egurra. Pisu arin-ertainekoa. Duen olioarengatik soinu epela ematen du. Diapasoi eta goiko tapetarako.\nPoro itxia zain marroi argiekin. Giderrak egiteko "Rock Maple" deritzon espeziea erabiltzen dugu bere gogortasun eta soinuarengatik . Hainbat itxura izan ditzake: "Flamed", "Quilted", "Burl" tapak egiteko. Soinu konprimitu eta argia altuetan enfasi handiarekin.\nEgur biguna kolore hori ilun batekin. Oso arina pisuz eta ezezaguna musika instrumentuen arloan. Soinuz, haltza eta lizarraren bitartekoa. Gorputzentzako bakarrik erabilia oso biguna bait da.\nTextura finekoa poro txikiekin. Zainak askotan gurutzatuak ditu. Oso pisutsua eta gogorra, kolore gorri-marroiduna. Tankera askorekin: "Pommele", "Quilted", "Flamed"... Ertain argiak eta baxu-altu zehatzekin. Gorputz, gider, tapa eta diapasoientzako erabilia.\nPoro itxia zain gorri marroiekin. Oso pisutsua eta gogorra. Itxura eta ikutuera oso atsegina, soinu epela emanez duen olio kantitate handiarengatik. Tapa eta diapasoientzeko erabilia.\nPoro itxia, zerratua eta oso gogorra. Kolorea marroi ilun batetik beltzera bitartekoa. Nahitaezkoa instrumentu klasiko guztietan bere soinu orekatu eta argiagatik. Diapasoientzako bakarrik.\nEgur fina eta textura leunekoa. Gereziondoa kolore hori-arrosatik (lehen ebakian) gorri-marroi aberats batera hel daiteke, askotan kolore ilun aberatsagoa hartuz urteak pasa ahala. Ematen duen tonua astigarraren antzekoa da baina ez hain trinkoa. Gorputz eta gider ijestuentzat.\nPoro itxia eta zain ezti-marroiekin. Oso pisutsua eta gogorra. Cocoboloaren antzekoa. Atsegina ukitzean eta epela soinuan duen olio kopuru handiarengatik. Tapa eta diapasoientzat egokia.\nEuropa, Asia, Ipar Afrika, Amerika\nHaltza egur arina da poro bigun ertainekin eta kolore marroi argiarekin. Zerratua eta grinadun soinukoa. Urteetan zehar izan da erabilia musika instrumentuetan bere erabilgarritasun, erantzun eta prezioarengatik. Egur klasikoa. Gorputzen fabrikaziorako bakarrik erabiltzen dugu.\nEspezierik estimatuena amerikarra da (Juglans nigra), bere zain eta kolore ilunengatik. Pisu ertainetik handira. Itxura ezberdinak izan ditzake: "crocht", "flamed", "quilted"... Aberatsa doinu ertainetan eta soinu altu konprimituekin. Gorputz, tapa, gider eta diapasoientzako gomendatua.\n(White Limba) Poro zabala zain gabekoa. Egur bigun-gogortasun ertainekoa kolore hori argiarekin. Oso ezaguna Gibson Fliyng V gitarrarengatik. Soinuz lizarraren antzekoa baina ertain gehiagorekin. Gorputzen fabrikaziorako bakarrik gomendatzen da.\nPoro irekia zain gogor-bigunekin egurraren eraztun bakoitzean, kolore hori-marroiduna. Espezie amerikarra erabiltzen dugu bere dentsitate eta erantzunagatik. Oso arina baxu sakon eta altu politekin, grina handiko soinudun egurra. gorputzentzako bakarrik gomendatua. Beste klasiko bat.\nPoro zabala zain ilunagoekin. Kolorea laranja argi batetik gorri ilun batera izan dezake. Pisu ertainekoa eta gogorra. Soinuz astigarraren antzekoa baina pixka bat epelagoa. Gorputz, gider eta diapasoientzako egokia.\nPoro oso irekiarekin, zain marroi argi-ilunekin. Oso zerratua eta gogorra. Gure egurrik maitatuena-gorrotatuena, zaila lantzeko baina soinu ederrarekin. Baxu politekin eta grinaduna. Tapa, gorputz, gider eta diapasoientzako egokia.\nPoro zabalarekin, zain hori-marroi esanguratsukoa da. Zerratua eta gogorra wenge-a bezala, pisutsuagoa. Soinuz, astigarra eta wenge-aren tartekoa. Tapa, gider eta diapasoientzako.\nADARBAKAR 6 eskala anitzduna\nBIADAR 5 KLASIKOA\nBIADAR 4 HELL\nBIADAR 5 HELL\nADARBAKAR 5 ESKALA ANITZDUNA\nBIADAR 6 HELL\nEgilegor Basses pertsona baten ametsa da, Imanol Artola Egilegor, baxujolea izatez baina luthierra bihotzez.\nHasieran instrumentuak amateur gisa eginez, gutxinaka modeluak eta diseinuak konplexuagoak bilatzen hasi ginen, egun lortzeko oso zailak edo ezinezkoak direnak sortu arte.\nInstrumentuen ezaugarriak hobetu ditzakegun eremuetan bideratzen ditugu gure ahaleginak. Ez dugu ez magian, ezta errezeta sekretuetan, ez mikro zoragarri ezta egur santifikatuetan sinesten. Jakiturian eta teknologian jartzen dugu gure ahalegina eta lana. Trakzio-erresistentzia, oreka, diseinua, masa, induktantzia, kapazitantzia ... dira gure laneko berbak.\nEta baxuaren mundua etengabe aldatzen ari delako hemen gaude betebehar horiek hasetzeko.\nZure nahiak, gure aginduak.\nCad teknologia erabiltzen dugu gure prototipoak diseinatzeko, horrela instrumentuaren izaera batzuk kontrola ditzakegu fabrikatu aurretik: instrumentuaren oreka, hormen lodiera edo eta giderraren posizioa eskala jakin batentzat adibidez.\nGero CAM bidez egiten da produkzioa. Horrela, muntaia eta posizio perfektua ziurtatuz. Atal bakoitza bezeroaren nahietara egiten da, eskala, soka distantzia etab... kontutan hartuz. CNC teknologia erabiltzearen beste arrazoi bat, multieskala eta bestelakoak egiteko behar den tolerantzia da. Tolerantzia hau mikratakoa izanik, teknologia hau da beharrizan hauek ziurtatzen dituen bakarra.\nMuntaia eta akabera prozesuak eskuz eginak dira. Instrumentuaren ezaugarri nagusiak, soinua eta erabilgarritasuna bezalakoak, ziurtatu, egiaztatu eta bermatzeko. Hau da gure ustez instrumentu baten fabrikazio-prozesuak jarritu behar duen bidea.\nProzesu guzti hauek gure lantegi txikian egiten dira, sormenez gainezka eta garapen/hobekuntza gosez. Etorri lasai gure taillerrera eta ezagutu nolakoa diren gure lan prosezuak.\nHemen aurki ditzakezu modelo bakoitzaren salneurria eta aukeren kargak. Deskargatu PDF fitxa eta bete aukera guztiak desira duzun baxuaren arabera.\nPDF fitxa (deskargatu eta berbidali beteta aurrekontua nahi izanez gero).\nSalneurri basea honako aukerekin da: 4 soka, traste gabekoa, torlojutua, gorputza tapa gabekoa eta egur arruntduna (lizarra, haltza, ayous), egur arrunteko giderra (astigarra) laminatu gabekoa, diapasoi zuzena (erradio gabekoa), pasiboa, osagai kromatuekin, egurrezko poteak, Hipshot b estiloko zubia, Hipshot licensed kabilak, olio kabera, kutxatila (estutxe) gabe bidaltzen dugu (nahiago dugu aukera hau bezeroak bere gustura erostea).\nPrezio guztiak BEZ-a geitzeke (%21-a Europa batasuneko biztanleentzat).\nSoka bat gehiago(x2 6 sokakoarentzat)............................50€\nGorputz gizena(>42mm lodiera)..........................................30€\nGider laminatua................................30€ + aukeratutako egurra\nPala-gorputz berberezko akabera........................................20€\nBlock erako inkrustazioak diapasoian...................................80€\nBabesgailu inkrustazioa (egurra)..........................................80€\nMM erako mikroak.................................................................50€\nGoi estalkia........................................30€ + aukeratutako egurra\nJohn East/Noll aurreanp. (2-3 banda, parametrikoa edo/eta tonu pasiboarekin)........galdetu\nDetuner, tremolo, beste aukerak......................................galdetu\nEgin klik hemen gure online dendara sartzeko (baxuak salmentan, aurreanplifikadoreak, osagaiak eta beste hamaika gauza).\nNeurrira egindako babesgailua behar al duzu? Edo egurrezko ranpa? Jarri harremanetan gurekin ohiko dendetan lortu ezin duzun zerbait behar baduzu, edo ez bada zure instrumentuan ongi egokitzen. Babesleak, ranpak, egurrezko poteak, inkrustazioak, lan bereziak... nahi duzun edozer.\nLanaren prezioa, duen zailtasunaren araberakoa izando da.\nZure musika-instrumentua konpontzeko, mantenua egin edota hobetzeko eskaintza ematen dugu gure taillerrean. Berdin zaio duen kaltea edo egin nahi diozun hobekuntza, egin badaiteke, egingo dugu.\nAurreanplifikadore aldaketak, gider apurtuak, traste lana, akaberak, arima apurtuak, mantenua... galdetu eta ahalik arinen erantzungo dizugu.\nEtorri lasai gure dendara, gure instrumentuak probatzeko edo eta begirada bat emateko. Ez dugu ordutegi zehatzik, horregatik, deitu edo bidali mezu elektroniko bat hitzordu bat zehazteko.\nHelbidea: Poligono industrial Okamika pabellon 3 6d\nTelefonoa: +34 679 85 41 00


Osasun Publikoaren perspektibak COVID-19ren argitan - Arreta Soziosanitarioa Euskadin - Euskadi.eus\nArgitalpenaren portada: ?Osasun publikoaren ikuspegiak COVID-19aren argitan? (Public Health foresight in light of COVID-19)\nEuropa osoko nazioko eta eskualdeko osasun publikoko agentzietako osasun publikoko goi mailako funtzionario talde batek egindako gogoetak hainbat alderdi jorratzen ditu, hala nola: gizarte eta osasun-desberdintasunak areagotzea, osasun-sistemen gaineko presio gero eta handiagoa, COVID-19k herritarren osasun mentalerako eragindako krisiaren inpaktu negatiboak, krisiak osasunean dituen zuzeneko eta zeharkako eraginak – langabezia, adibidez –, edo etorkizun hurbilean klima-aldaketak eta ingurumen-degradazioak osasunean duten eginkizuna.\nParte hartu duten profesionalek, alderdi guztiez gain, COVID-19ren aukera nabarmentzen dute Osasun Publikoak duen garrantzia nabarmentzeko eta Europako herrialdeetako agenda publiko eta politikoetan erabat txertatzeko. Ildo horretan, lantaldeak ondorioztatzen du COVID-19 pandemiaren ondoren berreraikitzeko beharra aukera bat izan daitekeela osasunaren sustapena eta gaixotasunen prebentzioa indartzeko, osasunaren garrantziaren inguruan – Osasun mentala barne – beste sektore batzuen interesa pizteko, herritarrek portaera osasungarriagoak eta iraunkorragoak har ditzaten bultzatzeko, edo tokiko ekintzak sustatzeko osasun komunitarioaren eta kohesio sozialaren arloan.\nDenbora-mugak eta pandemiaren lehen hilabeteetan ezarritako murrizketak zirela medio, ezin izan zen prospekzio-lan egokirik egin, eta, horregatik, hiru fase planteatu behar izan ziren osasun publikoarekin eta osasun-zaintzarekin lotutako erronkak eta konponbideak identifikatzeko lantaldeak: hasieran, online inkesta bat egin zitzaien EuroHealthNet osatzen duten agentzietako 19 ordezkariei; bigarren fasean, kontraste-tailer bat egin zen agentzia horietako goi mailako 18 funtzionarioren parte-hartzearekin – Europako 8 herrialdetatik zetozenak –, eta talde txikietan egindako inkestaren emaitzak eztabaidatu ziren. Azkenik, 2020ko azaroan, EuroHealthNet osatzen zuten 18 kideren arteko eztabaida bat egin zen. Eta ekintzarako gomendioak eta proposamenak baliozkotzea,\nTxosten honetan jasotako ondorio nagusien artean, honako hauek nabarmentzen dira:\nInkestatutako pertsona guztiek aurreikusten dute hurrengo bost urteetan osasun-arloko desberdintasunak areagotuko direla, eta ia % 90ek uste du COVID-19 epidemiak eragin negatibo handia izango duela biztanleriaren osasun mentalean.\nEra berean, COVID-19 kodearen ondorioz arreta medikoko gastuak handitzea aurreikusten dute, eta kezkatuta daudela adierazi dute, osasun-arreta jasotzeko aukerak oro har behera egingo duelako eta osasunaren arloko gizarte-desberdintasunak areagotuko direlako.\nInkestatuen %75ek uste du Europan bizimoduen, ekoizpenaren eta kontsumoaren aldaketan aurrera egin behar dela, bizimodu osasungarriagoak garatzeko helburuarekin. Inkestatuen % 70ek baino gehiagok uste du gainpisua duten pertsonen kopuruak gora egiten jarraituko duela hurrengo bost urteetan, mugikortasun-aukeren garrantzia gero eta handiagoa izan arren.\nTestuinguru zabalago bat kontuan hartuta, inkestari erantzun diotenek uste dute klima-aldaketak etorkizuneko epidemiak areagotuko dituela.\nInkestatutako pertsonek aurreikusten dute COVID-19k eragindako atzeraldi ekonomikoak Europa osoan gizarte-babeseko sistemak hondatuko dituela, eta, aldi berean, oinarrizko baliabideen eskaerak handituko direla (adibidez, elikagai-bankuen laguntza-eskaera handitzea aurreikusten da).\nTeknologiaren zereginari dagokionez, galdetutako pertsonen % 80k uste du COVID-19k bultzada eman diola digitalizazioari eta osasun elektronikoaren garapenari. Hala ere, zalantzak daude digitalizazio horrek osasun-arretaren hobekuntzan izan dezakeen eraginari buruz, adibidez: adinekoen kasuan, dela etxean, dela zaintza instituzionalen eremuan, edo osasuneko desberdintasunak murriztean. Hau da, ziurgabetasuna planteatzen da teknologien eta digitalizazio-prozesuen ekarpenei buruz, osasuneko emaitza bidezkoagoak lortzeko. Hobetu beharreko alderdi azpimarragarrien artean, alfabetatze digitaleko prozesuak ez ezik, osasuneko digitalizazio-prozesuak ere sustatzeko beharra dago, aldaketa teknologiko positibo oro maximizatzeko eta, horrela, osasuneko desberdintasunak eta bazterketa digitala arintzeko.\nIdentifikatutako erronkei, irtenbideei eta aukerei dagokienez, inkestari emandako erantzunek ekarpenak bi denbora-horizonteren arabera sailkatzen dituzte: epe laburrerako direnak (5-10 urte) eta epe luzarokoak (10-20 urte):\nEpe laburrerako diren erronkak oasunean dauden gizarte-desberdintasunak areagotzea eta osasun-arretako sistemetan eragindako presioa dira helburu nagusiak, baita gaixotasun kronikoek osasun-sisteman duten garrantzia ere. COVID-19ren ondorioz atzeratutako prebentzio- eta sendatze-tratamenduek, premiei eta eskaerei ez ezik, osasun-emaitzei ere eragingo diete. Horri beste faktore batzuk gehitu behar zaizkio, hala nola biztanleriaren zahartzea edo pandemiak pertsonen osasun mentalerako dituen ondorioak. Beraz, ekintza-proposamenak sektore arteko ikuspegia hartzera bideratuta daude, eta komunitateak eta ahaldundutako biztanleak osasuna sustatzeko eta prebenitzeko ekimenetan inplikatzera, bizimodu osasungarriak sustatzera eta osasun mentalaren arretari garrantzia ematera.\nEpe laburrerako erronkak ere epe luzerako erronka gisa identifikatzen dira, klima-aldaketari eta ingurumen-inpaktuari buruzkoak izan ezik. Ildo horretan, kasu batzuetan osasun-sistemen erresilientzia indartu behar dela aipatzen da, etorkizuneko osasun-larrialdiei aurrea hartzeko. Proposamenen artean, haurren osasunean inbertitzearen aldeko apustua nabarmentzen da, edo zahartze osasungarrirako bizi-zikloaren ikuspegia hartzearen aldekoa.\nTxosten horrek, gainera, zenbait gomendio jasotzen ditu, Europako Osasun Publikoko eragile eta erakunde arduradunentzat: Osasun Publikoko nazioko eta eskualdeko institutuak, gobernuak, nazioarteko agentziak eta erakundeak, EuroHealthNet eta Europako Batzordea.\nGomendioei eta egin daitezkeen ekintzei dagokienez, identifikatutako lau erronka handien inguruan biltzen dira:\nOsasun arloko desberdintasun sozialak, COVID-19ren ondorioz larriagotu direnak, pandemiak eragindako desberdintasun berriei gehitzen zaizkie. Jarduteko proposamenak osasun-arloko desberdintasunen monitorizazioa sustatzean eta osasuna zaintzeko aurreikusitako datuetan desberdintasunen adierazleak integratzean oinarritzen dira. Era berean, zaurgarritasun berriak, goraka ari diren talde kalteberak, babes-neurriak eta aktibo komunitarioak – eta gradiente sozialaren araberako banaketa – identifikatzea proposatzen da. Halaber, ikerketa politikekin lotzea planteatzen da, ebidentzian oinarritutako politiken formulazioa sustatzeko eta alderdi interesdunen parte-hartzea sustatzeko komunitate mailan sistematikoki talde espezifikoetara iristeko (sare komunitarioak sortuz).\nOsasun mentalak eragin desberdina izan du COVID-19n, talde sozialaren arabera (inpaktu neurrigabea izan du, adibidez, funtsezko langileen, haurren eta irakasleen, emakumeen eta beste talde kaltebera batzuen kasuan). Hala ere, oraindik ere ezjakintasun handia dago telelanaren ondorio psikosozialei buruz (ez dagoelako interakzio fisikorik, ez eta talde-lanik ere, etab.). Jarduera-proposamenen artean, txosten honek honako hauek proposatzen ditu: osasun mentalean eragina izan dezaketen egoerak eta inguruabarrak monitorizatzea eta dokumentatzea (adibidez, lan-baldintzei dagokienez: osasun mentaleko zerbitzuak, talde kalteberetan oinarritutako ikuspegiarekin, besteak beste.\nZahartzea erronka demografiko garrantzitsu bat da, eta arreta-sistemen iraunkortasunerako balio du. Asociado a ello, se detecta una cierta estigmatización de las personas mayores (afectados en muchos casos por la brecha digital y la falta de alfabetización al respecto). Erronka horri heltzeko proposatutako ekintzen artean, txostenak honako hauek proposatzen ditu: hauskortasuna agenda politikoetan nagusi izatea eta dauden ikuspegietan eta sektoreen arteko agendetan (etxebizitza, garraioa, segurtasuna, etab.) integratzea lortzea; zaharren egoitzak osasun-sistema komunitarioetan integratzea sustatzea, etxeko arreta hobea eta zaintzaile informalei laguntza hobea ematea barne; zahartze osasungarrirako estrategia espezifikoak sustatzea, eta helburutzat hauskortasunari aurrea hartzea dutenak. Eguneko zentroak berriz irekitzea, adinekoek ariketa fisikoa eta mentala egiteko aukera ematen duten baliabide komunitario gisa; gizarte erresilienteak bermatzea, tokiko inguruneetan baliabideak eskura ditzaten sustatuz eragileek ingurunean (tokiko administrazioak, komunitateak), estrategia pertsonalizatuen garapena eta taldeen ulermena eta ikusgarritasuna bermatzeko.\nOsasun-sistemen erresilientzia COVID-19aren pandemiarekin probatu da. Pandemia horrek osasun-sistemei ezohiko erantzuna ematea eragin du, osasunaren eredu biomedikoan oinarrituta. Hala ere, txosten honek osasunaren eredu biopsikosozial bat indartzea komeni dela planteatzen du, osasunaren mugatzaileak barne hartzen dituena. Ondorioz, proposamenak osasun-zerbitzuek osasun-eredu holistiko bat har dezaten sustatzera bideratuta daude, alderdi psikosozialak behar bezala integratuta. Horretarako, honako hauek behar dira: gaixotasun ez-transmitigarrien garapenari, osasunaren mugatzaile sozialei eta pandemiaren eragin psikosozialei buruzko datuak izatea; biztanleriaren osasun eta gizarte alfabetizazioa sustatzea, gizarte preskripzioa garatzeko aukerarekin; pandemiaren ondorioak arintzeko gizarte sistemak indartzea – adibidez, langabeen gaikuntza sustatzen lagunduz – eta tokiko bizitza-inguruneetan inbertitzea (komunitateak); prebentzioan eta sustapenean inbertitzea Sektore anitzeko ikuspegiarekin; edo Osasun Publikoko erakundeen rola eta lehen mailako arretako profesionalekin duten lotura sendotzea, besteak beste.\nEuroHealthNet irabazi-asmorik gabeko elkartea da, eta Osasun Publikoaren, osasunaren sustapenaren, gaixotasunen prebentzioaren eta desberdintasunen murrizketaren arloan lan egiten duten erakunde, agentzia eta organo estatutarioek osatzen dute. RIVM, Herbehereetako Osasun Publikoaren eta Ingurumenaren Institutu Nazionala, EuroHealthNeteko kidea da, eta osasun publikoa eta ingurumen osasungarriaren babesa sustatzen ditu, osasun publikoaren, osasun-zerbitzuen, segurtasunaren eta ingurumen-babesaren arloan ikerketa zientifiko independenteak garatuz.\nInformazio gehiago nahi izanez gero, EuroHealthNet eta RIVM (2021) erakundeek batera argitaratutako 'Osasun publikoaren ikuspegiak COVID-19aren argitan' (Public Health foresight in light of COVID-19) argitalpena eskuratu dezakezu.


Pribatutasun Politika | Probidentzia Andra Mari - Aldatze\nProbidentzia Andra Mari - Aldatze\nCOVID-19 AURREAN IKASTETXEAN JARDUTEKO PLANA\n21 22 Organigrama\n21/22 Ibilbide Akademikoa\n20 21 Guraso Elkartea (G.E.)\nKokapena - Non gaude?\nIkastetxeko Hezkuntza Proiektoa\nAntolaketa eta Funtzionamendu Araudia\n21 22 HH 2 URTE ESKOLA EGUTEGIA\n21/22 HH ESKOLA EGUTEGIA\n21/22 HH IKASTURTE HASIERA\n21/22 LH ESKOLA EGUTEGIA\n21/22 LH IKASTURTE HASIERA\n21/22 DBH ESKOLA EGUTEGIA\n21/22 DBH 1/ DBH 2 IKASTURTE HASIERA\n21/22 DBH 3 / DBH 4 IKASTURTE HASIERA\n21 22 BATX 1 ESKOLA EGUTEGIA\n21/22 BATX 2 ESKOLA EGUTEGIA\n21/22 BATX IKASTURTE HASIERA\n21 22 BATX DUALA\n21/22 HH ZAINTZA\n21/22 LH ZAINTZA\n21 22 EGUTEGIA - MULTIKIROLA\n21 22 KIROLEN EGUTEGIA\n21/22 COVID PROTOKOLOA\nMULTIKIROLA KONTU ZKIA\n21/22 ESKOLA JANTOKIA\n21/22 HE ZIRKULARRA\n22/23 AURREMATRIKULA HAUR ESKOLA\n21/22 HE EGUTEGIA\nAr, 10/09/2012 - 17:17 — admin\nPRIBATUTASUN ZABALDUAREN ADIERAZPENA\nIzena: PROBIDENTZIA ANDRA MARI ikastetxea\nHelbide soziala: aldatze kalea 5, 20600 Eibar (Gipuzkoa)\nErregistro honetan inskribatuta: -, orria -, folioa -, liburukia -, atala -. Telefonoa: 943701150\nPosta elektronikoa: aldatze@aldatze.org\nEB 679/2026 Erregelamenduan eta 3/2018 Lege Organikoan, abenduaren 5ekoan, datu pertsonalak babesteari eta eskubide digitalak bermatzeari buruzkoan xedatutakoaren arabera, jakinarazten dizugu ematen dizkiguzun datu pertsonalak eta zurekin harremanetan egon bitartean sortzen direnak helburu hauekin tratauak izango dira:\n• Egiten dizkigun eskaerei erantzutea\n• PROBIDENTZIA ANDRA MARI ikastetxeko produktuei buruzko informazioa ematea, eta, horretarako, merkataritza-komunikazioak posta elektronikoz edo beste edozein komunikabide elektronikoren bidez (SMS, adibidez) bidaltzeko baimena ematea.\n• Merkataritzako zozketetan eta sustapenetan parte hartzeko aukera ematea\n• Curriculum bat bidaltzen badiguzu, zure hautagaitza balora dadila langileak hautatzeko prozesuetan. Kasu horretan, PROBIDENTZIA ANDRA MARI ikastetxean lan egin nahi duzula adierazi behar diguzu.\n• Zure interesekoak izan daitezkeen eta erakundeak garatutako jarduerekin zerikusia duten komunikazioak bidaltzea, eman diguzun edozein bitartekoren bidez.\n• Kontsulta, erreklamazio eta iradokizunei erantzutea, eta era guztietako komunikazio-ekintzak egitea.\n• Erakundearen kontabilitate-, zerga- eta administrazio-kudeaketa.\nEmandako datu pertsonalak gorde egingo dira interesdunak edo legez haren legezko ordezkari gisa diharduenak datu horiek ezabatzea eskatzen ez duen bitartean, eta datu horiek jaso edo erregistratu ziren xederako beharrezkoak diren bitartean – Aplikatu beharreko preskripzio-epeetan gordetzeko beharra barne –.\nPROBIDENTZIA ANDRA MARI ikastetxeak datuak gordetzeko duen legezko betebeharrak baldintzatuko du datuak gordetzea. Epe horiek igaro ondoren, datuak suntsitu edo ezabatu egingo dira, eta ezabatu, ezabatu edo suntsitu egingo dira. Horrela, euskarrietako informazioa ezin izango da berreskuratu.\nInteresdunaren datuen tratamenduaren lege-oinarria interesdunak emandako adostasuna da. Datuak paperean edo elektronikoki biltzen dituzten dokumentuak eta formularioak betez eta, hala badagokio, bidaliz lortzen da, berariaz eta zalantzarik gabe. Erakundearen dokumentu guztietan, erabilera desberdinetarako datuak biltzeko erabiltzen direnean, informazio-klausulak daude, datuak babesteko araudian ezarritakoaren arabera, eta baimena berariaz adierazten da, interesdunak sinatuta edo web-orrian dauden formularioak bidalita.\nLegitimatzeko arrazoia da, halaber, tratamendua beharrezkoa denean kontratu bat gauzatzeko, interesdunei ematen zaien zerbitzu bat emateko (interesdunei ematen zaien zerbitzua) edo, haiek eskatuta, kontratuaren aurreko neurriak aplikatzeko (6.1.a eta b DBEO).\nPROBIDENTZIA ANDRA MARI IKASTETXEA ere legitimatuta dago bere datuak tratatzeko, bere legezko betebeharrak betetzeko eta interes legitimoak asetzeko, betiere interesdunen oinarrizko interesak edo eskubideak horien gainetik ez badaude\nLegitimatzeko arrazoia edozein dela ere, adostasuna edozein unetan ezezta daiteke.\nZure datuak ez zaizkio inori lagako zure baimenik gabe, legez aurreikusitako lagapenak izan ezik; ildo horretan, zure berariazko baimena eskatuko da zure datuak beste edozein erakunderi lagatzeko.\nBaimendutako helburuak kudeatzearen ondorioz, zure datuak honelakoak izan daitezke: PROBIDENTZIA ANDRA MARI ikastetxeak eta hark emandako zerbitzuekin lotura zuzena duten erakundeei edo pertsonei komunikatuak. Halaber, haien informazio pertsonala administrazio publikoen, epaileen eta auzitegien eskura egongo da, tratamenduaren ondorioz sor daitezkeen erantzukizunei erantzuteko, betiere lagapen horiek legearen babespean badaude.\nZure datuak aholkularitzako, informatikako mantentze-lanetako, marketineko, prestakuntzako edo auditoretzako zerbitzuren bat ematen diguten enpresei ere laga dakizkieke. Erakunde horiek zerbitzu horiek gauzatzeko behar duten informazio pertsonala baino ez dute eskura, eta konfidentzialtasunari eusten dioten, informazioa beste helburu batzuetarako erabili ezin duten eta informazioaren osotasuna eta eskuragarritasuna bermatzen duten neurriak hartzen dituzten "datuen tratamendurako enkargu" kontratu baten bidez eskatzen dute.\nEz dago aurreikusita datuak nazioartean transferitzea Europar Batasunetik kanpo edo EB 679/2016 Erregelamenduak datuen babesari dagokionez ezarritako estandarrak betetzen ez dituzten erakundeetara.\nPROBIDENTZIA ANDRA MARI IKASTETXEAK tratatzen dituen datu pertsonalak interesdunak ematen ditu, edo, bestela, jendeak eskuragarri dituen iturrietatik lortzen dira.\nZer datu-kategoria tratatzen ditu PROBIDENTZIA ANDRA MARI IKASTETXEAK\nPROBIDENTZIA ANDRA MARI ikastetxeak emango dizkigun datuak tratatuko ditu. Kategoria hauetakoak izan daitezke:\n• Identifikazio- eta harreman-datuak;\n• Datu akademikoak eta profesionalak\n• Enpleguaren datu zehatzak\n• Ekonomia-, finantza- eta aseguru-datuak\nEdonork du PROBIDENTZIA ANDRA MARI ikastetxeak berari dagozkion datu pertsonalak tratatzen dituen ala ez baieztatzeko eskubidea\nInteresdunek eskubidea dute beren datu pertsonalak eskuratzeko eta tratamenduaren xede diren datu pertsonalen kopia bat eskuratzeko, datu horiek eguneratzeko, bai eta datu okerrak zuzentzeko eskatzeko ere, edo, hala badagokio, ezabatzeko eskatzeko, baldin eta, besteak beste, datuak ez badira beharrezkoak bildu ziren helburuetarako.\nEgoera jakin batzuetan, eta beren egoera partikularrarekin zerikusia duten arrazoiengatik, interesdunek beren datuak tratatzearen aurka egin ahal izango dute. Probidentziaren Santa Maria Elkargoak datuak tratatzeari utziko dio, premiazko arrazoi legitimoak daudenean izan ezik, edo erreklamazio posibleak gauzatzeari edo defendatzeari.\nEra berean, DBEOren 18. artikuluan aurreikusitako egoera jakin batzuetan, interesdunek beren datuen tratamendua mugatzea eskatu ahal izango dute; kasu horretan, PROBIDENTZIA ANDRA MARI IKASTETXEA arduratuko da datuok tratatzeaz, salbu eta kontserbatzeaz, interesdunaren baimenarekin edo erreklamazioak formulatzeko, egikaritzeko edo defendatzeko, edo beste pertsona fisiko edo juridiko baten eskubideak babesteko, edo Batasuneko edo estatu kide jakin bateko interes publiko garrantzitsuko arrazoiengatik.\nAplikatzekoa bada, online ingurunean datu pertsonalak tratatzeari uko egiteko edo ezabatzeko eskubidea aplikatzearen ondorioz, interesdunek ahaztua izateko eskubidea dute, EBko Justizia.\nEramangarritasunerako eskubidearen arabera, interesdunek eskubidea dute dagozkien datu pertsonalak erabilera komuneko eta irakurketa mekanikoko formatu egituratu batean eskuratzeko eta beste arduradun bati helarazteko.\nInteresdun orok du eskubidea tratamendu automatizatuan soilik oinarritutako erabaki baten xede ez izateko, profilak egitea barne, baldin eta erabaki horrek tratamendu automatizatuan ondorio juridikoak baditu edo antzeko eragin nabarmena badu, DBEOren 22.1 artikuluan aurreikusitako salbuespenak izan ezik.\nInteresdunak datuak ezabatzeko eskubidea du, tratamendua edo bilketa eragin zuen helburua desagertu delako, adostasuna ezeztatu delako tratamendua legitimatzen duena hori denean, edo DBEOren 17. artikuluan jasotako gainerako arrazoiengatik. Euskarri automatizatuetan dauden datuak maila altuan ezabatuko dira, eta euskarri ez-automatizatuak fisikoki suntsituko dira.\nNola erabil daitezke eskubideak?\nIdazki baten bidez, NANaren kopia batekin edo interesdunaren nortasuna egiaztatzen duen beste dokumentu batekin batera, goiburuan adierazitako helbideetara zuzenduta.\nZure eskubideak behar bezala bete ez direla uste baduzu, zein eskubide duzu? Datuak Babesteko Espainiako Agentzian erreklamazio bat aurkeztea. Hona hemen harremanetarako datuak: telefonoak: 901 100 099 91.266.35.17 Helbidea: Jorge Juan kalea, 6 Madril.\nSAN ANDRESAK 2019\nIRISARRI LAND 18\n4.DBH - BORDEAUX...\n1.BATX - SALAMANKA\n2.BATX - SEVILLA...\nSANTA AGEDA 18\nSAN ANDRESAK 17\nG.E. TXANGOA -...\nAldatze, 5 | 20600 - Eibar(Guipúzcoa) | Tel: 943 70 11 50 | www.educamos.com


Elkarlanerako hitzarmena berrituta aurkeztu dute 3. komunikazio ikasgela – Infocom\nInfocom > NO USAR (Noticias) > Elkarlanerako hitzarmena berrituta aurkeztu dute 3. komunikazio ikasgela\nIon Muñoa ∿ 28 de septiembre de 2009\nDeustuko Unibertsitateko Gizarte eta Giza Zientzien Fakultateak, Adegik eta Ablak Deustuko Komunikazio Ikasgelaren 3. edizioa aurkeztu dute elkarlanerako hitzarmena berrituta. Komunikazioko profesionalen topagune izateko jaio zen ikasgelak enpresa eta erakundeen komunikazioa izango ditu ardatz hirugarren urtean.\nKomunikazio Ikasgelaren hitzarmena\nBost modulu izango ditu Deustuko Komunikazio Ikasgelaren aurtengo edizioak, irailaren 30ean hasi eta urriko asteazken guztietan. Ana Urkizak, ikasgelaren zuzendariak, azaldu duenez, “enpresen eta erakundeen komunikazio prozesuetan ohikoak diren faseak landuko dira horietako bakoitzean: diagnostikoa, estrategia, teknikak eta ebaluaketa”. Azken moduluan, berriz, bi kanpaina arrakastatsu aurkeztuko dira. Komunikazioaren munduan puntakoak diren hizlariak egongo direla eta saritutako hainbat komunikazio kasu azalduko direla kontuan izanda, Deustuko Komunikazio Ikasgela hau “komunikazioko profesionalak galdu ezin duen aukera” dela esan du Urkizak. Egitarau osoaren xehetasunak eskuragai daude http://aulacomunicacion.deusto.es webgunean eta esku-orrian.\nDeustuko Komunikazio Ikasgela duela bi urte jaio zen komunikazioaren profesionalen urteroko foroa izateko asmoarekin. José Ángel Achón-ek, Gizarte eta Giza Zientzien Fakultateko Dekanoak, gogorarazi du “Fakultateko Komunikazio Sailak eskaintzen dituen komunikazioko ikasketen baitan, profesionalentzako etengabeko formazioa emateko” jaio zela ikasgela hau. Hasieratik, Deustuko Unibertsitateak bidelagun izan ditu Adegi eta Abla ikasgelaren antolakuntzan. Jon Etxabe Adegiren komunikazio buruak bereziki azpimarratu du “enpresek komunikazioan dituzten beharrak geroz eta handiagoak dira, eta geroz eta enpresa gehiagok helarazten diete kezka hori”. Ablaren izenean, Elena Casuso zuzendariak adierazi du “ikasgelak eta Ablak helburu berberak dituzte: komunikazioaren garrantzia indartzea”. Horregatik, Casusok “beharrezko” ikusten du elkarlanarekin jarraitzea.\nDeustuko Komunikazio Ikasgelaren hirugarren edizioaren atarian, Deustuko Unibertsitateak, Adegik eta Ablak elkarlanerako hitzarmena berritu dute jendaurrean. Akordio honekin etorkizunari begira ikasgela berrindartuta geratu da. Eta etorkizun hurbilena datorren asteazkenean, hilaren 30ean, gauzatuko da lehen moduluan: Diagnostikoari eskainitakoan. Parte hartu nahi dutenak oraindik garaiz dabiltza!\nabla, acuerdo, Adegi, Aula de Comunicación, comunicación No hay comentarios Permalink\n← Cine y literatura se incorporan al aula de adultos de Deusto 2009-2010\nEspainiako Telebista Akademiak ‘talentu’ saria eman dio Mikel Urretabizkaia irakasleari →


Web gune honetan sartzeko, web gune Erabilpen termino eta, lege eta arau guztien Baldintza horiek lotuak egon dituzu, eta ados zarela aplikagarriak diren tokiko legeak betetzeko ardura. Ez baduzu termino hauek edozein ados, edo baliteke sartzeko debekatuta daude. Web gune honetan jasotako materialak copyright aplikagarriak eta marca legeak babesten ditu.\nmaterialek on Binrobot-lady.com Web gune ematen dira "da". Binrobot-lady.com bermerik gabe, adierazi edo inplizituki, eta egileak uko eta ukatzen beste berme guztiak, mugarik gabe, berme inplikatzen edo salerosgarritasun baldintzak, helburu jakin bat, edo jabetza intelektuala ez urratzea edo beste urraketa Eskubide. Aurrerago, Binrobot-lady.com ez du bermatzen edo zehaztasuna, litekeena da emaitza, edo fidagarritasuna materialen erabileraren bere Interneteko web gunean buruzkoak edo bestela material horiek edo gune honetan zerikusia duen guneetako dagozkion zaitugu.\nInolaz ere, Binrobot-lady.com edo bere hornitzaile daitezkeen kalte edo galerei (barne, mugarik gabe, kalte datuak edo irabazi-galera, edo enpresa-etenaldia dela,) erabilera edo imposibilidad Binrobot-lady.com Internet gunean materialak erabili eratorritako, are bada Binrobot-lady.com edo Binrobot-lady.com ordezkari baimena eman zaio ahoz edo kalte besteak beste, aukera du, idatziz. Zeren eta jurisdikzio batzuetan ez dute onartzen berme inplikatzen, edo ondoriozko edo ustekabeko kalteengatik erantzukizun-mugak on mugak, muga horiek ez daiteke aplikatu.\n4. Berrikusketak eta Erratak\nmaterialek agertutako Binrobot-lady.com Web gune teknikoa, tipografikoak, edo argazki-akatsak izan. Binrobot-lady.com ez du bermatzen duten bere web gunean materialen edozein dira zehatza, osoa, edo oraingoa. Binrobot-lady.com bere web gunean jasotako aldez gabe materialen aldaketak egin ditzake. Binrobot-lady.com ez du, ordea, inolako konpromisorik material eguneratzeko.\nBinrobot-lady.com ez du bere Interneteko web gune lotutako guneak guztia berrikusi eta ez da inolako lotuta, besteak beste, gune edukien erantzule. Esteka edozein sartzeak ez du esan nahi by abal Binrobot-lady.com gunearen. Edozein lotuta, besteak web gunearen erabilera erabiltzailearen erantzukizuna izango da.\n6. Site Aldaketak Erabilera baldintzak\nBinrobot-lady.com bere web gunean dagoen erabilera-baldintza hauek berrikusi ahal noiznahi abisatu gabe. web gune honen bidez ondoren, gaur egungo Erabilpen termino eta baldintzak hauen bertsio lotuak egon dituzu.\n7. Tokiko legeak\nBinrobot-lady.com Ez da edozein herrialdetan edozein pertsonak erabiltzeko xedea non, besteak beste, erabilera tokiko lege edo arau aurkakoa izango litzateke. Binrobot-lady.com bisitari erantzukizuna dagokionez ezagutzeko eta edozein tokiko lege edo arau momentu edo lanbideak dute ekiteko gai dira bertan betetzea da.\n8. Broker Baldintzak\nNoiz inskribatu Binrobot-lady.com ados zein baldintza eta agente bakoitzaren batzean duzula. Zure erantzukizun esklusiboa irakurtzeko eta beren baldintzak eta egoerak ulertzen da. free merkataritza software soilik eskaintzen dugu. duten merkataritza erabiltzen dira gordailuak broker batera ospatzen dira eta beren baldintzak eta egoerak aplika daitezke.\nZure pribatutasuna oso garrantzitsua da guretzat. Horrenbestez, garatu ditugu politika honen ordena nola bildu, erabili behar dugun, komunikatzeko eta informazio pertsonalaren erabilera hedatzea eta egin duzu ulertu ahal izateko. Ondorengo gure pribatutasun-politika planteatzen da.\n• Aurretik edo informazio pertsonala biltzeko unean, xede horretarako informazioa biltzen ari da identifikatzeko aukera izango dugu.\n• bildu eta informazio pertsonala erabilera soilik guk eta beste helburu bateragarria zehaztu, banakako interesdunek baimena dugu ezean edo legeak hala eskatzen helburu horiek betetzeko xedearekin egingo dugu.\n• bakarra izango dugu informazio pertsonala betiere, beharrezkoak diren helburu horiek betetzeko.\n• Informazio pertsonala bitartez bidezkoa eta arrazoizko eta, hala badagokio, ezagutza edo baimenik banakako kezkatuta de batera bilduko dugu.\n• Datu pertsonalak helburuetarako erabili behar dela garrantzitsua izan beharko luke, eta, helburu dutenentzat beharrezkoa den neurrian, zehatza, osoa izan beharko luke, eta up-to-data.\n• Informazio pertsonala galera edo lapurreta, baita baimenik gabe ireki, kopiatzea, erabilera edo aldaketa aurkako segurtasun zentzuzko berme moduan babestu egingo dugu.\n• erraz bezeroei gure politikak eta informazio pertsonala kudeatzeko lotutako praktikak buruzko informazioa eskura jartzeko aukera izango dugu.\nDitugu gure negozioa egin printzipio horien arabera, informazio pertsonalaren konfidentzialtasuna babestu eta mantendu ahal izateko bermatzeko konpromisoa hartu du.


Aitzindarien oraingo dantzak | Kultura | Berria\nAitzindarien oraingo dantzak\nAtzo hasi zen XIX. Dantzaldia, eta nazioarteko zortzi konpainia jasoko ditu azaroaren 29ra bitarte\nAsun Noales dantzari eta koreografoaren Rito ikuskizuna. DANTZALDIA Tamaina handiagoan ikusi\nDantzaldia jaialdiko kideek memoria ariketa bat egin nahi dute. Atzera begiratuko dute etorkizunera egiteko, Laura Etxebarria Fundicion aretoko kide eta jaialdiko zuzendariaren esanetan. «Dantza garaikidearen eremuan aitzindariak izan diren artisten begirada izango dugu horretarako». Fabian Thome koreografo eta dantzari madrildarraren Entre dos sombras ikuskizunarekin hasi zen Bilboko XIX. Dantzaldia nazioarteko dantza jaialdia, atzo, eta dantza garaikidea ardatz duten beste zazpi saio egingo dituzte azaroaren 29ra bitarte, Bizkaiko hiriburuko hainbat aretotan. Jaialdiko sarrerak salgai daude jada.\nDantza garaikidea ahalik eta herritar gehienengana iristeko helburuarekin sortu zuten jaialdia, eta hasierako xedeari tiraka ari dira oraindik, hemeretzigarren aldian ere. Horregatik, atzera begira jarri dira aurten. «Aitzindari izan diren hiru artistaren ibilbideari aitortza egin nahi diogu». Etxebarriak bereziki nabarmendu du datozen hilabeteetan jaialdian izango diren hiru artisten ibilbidea: Jerome Bel, Cesc Gelabert eta Olga Pericet.\n«Jerome Bel Frantziako dantza modernoaren bultzatzailea izan zen. Hainbat konpainiarekin aritu ondoren, sorkuntza propioan murgildu eta dantzatzeko ildo berri bat zabaldu zuen mundu osora». Jaialdiko zuzendariak aitortu du ilusio bereziarekin jasoko dutela Bel; izan ere, artistak emanaldia eskaini zuen 1998an, Fundicion aretoan. Hasi berria zen orduan. «Aurkikuntza gisa etorri zen orduko hartan, eta aitzindari gisa dator orain». Dantzari paristarra urriaren 4an izango da Bizkaiko hiriburuan.\nGelabertek hiru pieza aurkeztuko ditu jaialdian. Dantzari eta koreografo katalanak ibilbide luzea du, eta, Etxebarriak nabarmendu duenez, oraindik ere nabarmena da haren eragina. «Dantza herritarrengana zabaltzeko saiakera berezia egin du beti, eta konpainia askoren irakaslea ere bada gaur egun». Bere obrak erakusteaz gain, azaldu ere egingo ditu. «Topaketa forman arituko da, publikoari etengabe azaltzen zertan ari den». Azaroaren 13an izango da Gelaberten saioa, Bizkaia Aretoan.\nPericet koreografoaren lana ere izan du hizpide. «Talde askorekin egin du lan eta, bere kabuz, flamenkoa berrasmatzen ari da orain». Dantzari madrildarra erreferentea da, Etxebarriaren esanetan, eta Carmen Amaya dantzariarekin eskainiko du Enfoque izeneko ikuskizuna. Azaroaren 10ean izango da hori, BBK aretoan.\nBestelako gonbidatuak ere izango dira jaialdian. Kataluniako Mumusic Circusek emanaldia eskainiko du Guggenheim museoan, azaroaren 17an. «Kontrabaxuarekin hirukotea osatzen duen bikote baten ikuskizuna da». Amigoo piezak dantza eta akrobazia uztartzen du. Eduardo Guerrero dantzariak Guerrero izeneko ikuskizuna erakutsiko du azaroaren 22an, BBK aretoan, eta Marta Carrasco konpainiak, aldiz, Perra de nadie obra aurkeztuko du. Bi saio egingo ditu Fundicion aretoan, azaroaren 24an eta 25ean.\nAzaroaren 29koa izango da azken ekitaldia: Asun Noales dantzariaren Rito ikuskizuna. «Noalesek instalazio artistiko bat sortu du. Artelan baten barruan sartuko da dantza piezan zehar». Dantza emanaldiez gain, hitzaldiak ere antolatu dituzte, baita topaketa akademikoak eta dantzarientzako eskola magistralak ere, Olga Pericetekin.\nAurtengo jaialdia hemeretzigarrena izango da, eta antolatzaileak pozik daude orain arte egindako ibilbidearekin. Urte osoko jardunaren isla da Dantzaldia. Nolanahi ere, dantza garaikidea bultzatzeko egunero egiten den lana azpimarratu du Etxebarriak.


Pentsio duinen aldeko mugimendua azaroaren 16ra begira - Sakana - Guaixe.eus\nPentsio duinen aldeko mugimendua azaroaren 16ra begira\nGuaixe 2019-11-10 13:03\nPEntsio duinen aldeko aldarrikapena Etxarri Aranazako azokara eraman zuten astelehenean.\nHiriburuetan mobilizazioak eginen dira. Altsasutik Iruñekora joateko autobusa antolatuko dute. Joan nahi dutenek mugimenduko kideekin harremanetan jarri beharko dute.\nEtxarri Aranatzen Sasoia Nafarroako pentsiodunen eta jubilatuen elkarteak deituta 45 pertsona elkartu ziren azokan pentsio duinak aldarrikatzeko. Altsasun 30 inguru izan ziren. Batzuek eta besteek lelo bera zabaldu zuten: “berdin dio nork gobernatu, guk pentsio publiko duinak defendatu”.\nHego Euskal Herriko hiriburuetan pentsio duinen aldeko mobilizazioak deitu dituzte azaroaren 16rako. Pentsio duinen mugimenduarekin batera deitzaileak dira sindikatuak, mugimendu feminista, ikasleak, gazte mugimendua eta beste. Bestetik, gogorarazi dute pentsio duinen aldeko bigarren urteurrenarekin batera, ilbeltzaren aurreneko hamabostaldian greba orokorra deituta dagoela. Euskal Herrian duinki bizi eta lan egin nahi dutela aldarrikatuko dute.\nHego Euskal Herriko Pentsiodunen Mugimenduak “bukatutzat” jo zuen “promesen garaia” eta mobilizazio orokorrera deitu du”. Aitortu dute bi urteko mobilizazioei esker “aldarrikapen apur batzuk lortu genituen, baina ez dira finkatu, hori oztopatzen duten lan eta pentsioen Legeak indarrean jarraitzen dutelako”. Beraz, mugimenduak ez ditu Pentsioen Sistema Publikoa, ez pentsio duinak bermaturik ikusten. Horregatik, Estatuko eta Nafarroako Gobernuei exijitu diete 2020ko aurrekontuetan “lanpostu duinak eta pentsio publiko, bidezko eta nahikoak ziurtatzea”.\nBatzuek eta besteek hauteskundeetan “tentuz” bozkatzeko eskatu zuten. Beti ere, estatuko koordinadoratik, Coespetik, gogorarazi zutenez, “banaketa egiten duen, unibertsala eta belaunaldien eta lurraldeen artean solidarioa den Pentsio Publikoen Sistemaren alde, pertsona guztek autonomiaz eta duinki bizitzeko sarrerak bermatzearen alde apustu egiten badute”. Coespetik gaztigatu dutenez, “pentsio plan pribatuak, banakako kapitalizazio sistemak, Austriar motxila, borondatezko gizarte-aurreikuspeneko erakunde edo pentsio pribatuen bestelako finantza produktuek pobrezia handiagoa eta soldata ertain eta baxuak dituztenen artean desberdintasun handiagoak ekarriko dituzte”.\nPentsio Sistema Publikoa legez ziurtatzea.\nGutxieneko pentsioa 1.080 eurokoa izatea.\nPentsioen Legearen 2011 eta 2013ko erreformak bertan behera uztea.\nGutxienez Kontsumo Prezioen Indize errealaren igoeraren pareko pentsioen eguneratze automatikoa bermatu.\n2010eko eta 2012ko lan erreformak bertan behera uztea.\nGenero arrakala ezabatzea soldata eta pentsioetan.\nZerbitzu publiko, unibertsal eta kalitatezkoen defentsa.


Hendaiak ahal badu, Angeluk ere bai • ZUZEU\nHendaiak ahal badu, Angeluk ere bai\nHizkuntza-politikaren bigarren neurketaren Ipar Euskal Herriko emaitzak aurkeztu ditu Kontseiluak Baionan\n10 punturen gainean Hendaiak erdietsi du puntuaziorik egokiena 2,93ko notarekin eta Angeluk baxuena, 0,06koarekin. Hendaiako kasuak agerian uzten du egun Ipar Euskal Herrian euskara normalizatzeko hainbat neurri hartzea posible dela eta zentzu horretan, gainerako herrientzat erreferentzia dela.\nKontseiluak herriko etxeetako hizkuntza-politikaren neurketa egin du Euskal Herriko 116 herritan, populazioaren %80 hartzen dituen herriak aztertuz. Ipar Euskal Herriko datuen irakurketa Baionako Euskal Museoan plazaratu du. Euskarak egun bizi duen egoera diglosikoa gainditu eta normalizazioa bideratzeko beharrezkoa den hizkuntza-politika egokia 7ko notak definitzen du. Izan ere, minorizatua den hizkuntza normalizatuko bada lehentasunezko tratamendua behar du eta 7ko nota horrek hori adierazten du. Bide luzea eta aukera anitzak ditu, beraz, Hendaiako Herriko Etxeak eta gainerakoek ere herritarren hizkuntza-eskubideak bermatze aldera. Inongo herrik ez du 7ko nota eskuratu.\nHendaian neurketa lehen aldikoz egiten bada, Baionan, ordea, bigarren neurketa bideratu da. Izan ere, 2006an, 0,02ko nota lortu zuen eta 2010ean, 1,69 puntukoa. Arina bada ere eta oraindik hizkuntza-politika egokia bideratzen ez bada, nota emendatuz joan dela nabarmendu du Kontseiluak. Emendatzea, euskara zerbitzuaren sorrerari eta euskararen presentzia bermatzeko erabakiei doakio. Haatik, asko egiteko du oraindik, plangintzak, deliberoak eta onartu erabakien aplikapena bideratzea adibidez. Oro har, hobetze aldera egin badu ere, Baionako Herriko Etxeak daraman hizkuntza-politika ez da egokia, ez da eraginkorra eta euskara bigarren mailan gelditzen da, afitxetan txikiz agertzen da, webgunean euskarari dedikatu orria sortu bada ere, ez da webgunearen informazio osoa euskaraz eskaintzen, euskaldunen informaziorako eskubidea urratuz.\nHendaiako Herriko Etxeak, beraz, neurri eragingarriak eta eredugarriak hartu ditu. Bestalde, gogora ekarri behar dugu aspaldian onartu dituela euskararen aldeko neurriak. Lehenik eta behin, euskara zerbitzua eta euskara teknikari propioak ditu, zerbitzu hori berriki handitu da, bigarren langile baten kontratazioarekin. Bestalde, erabakiak hartu ditu, eta Kontseiluaren aburuz, herritarren hizkuntza-eskubideak bermatu nahi badira, funtsezkoa da, erabakien hartzea. Izan ere, komunikazioan baita prentsarekiko komunikazioan eta hizkuntza-paisaian euskararen erabilera bermatzeko erabakia hartu du Hendaiako Herriko Etxeak, 0-3 urteko euskarazko hezkuntza jaso dezakete herritarrek eta eskolaz kanpoko euskarazko jarduerak zabaltzea deliberatu du, batez ere, aisialdiko hezkuntza kontratuaren esparruan, haur eta gazteei zuzendu animazio orotan, (haurtzaindegi, aisialdi harrera lekuak, eskola ordutik kanpoko jarduerak, nerabeentzako jarduerak..) eta Herriko Etxearen zerbitzuetan eskoletako haurrei egin ohi zaizkien harrerak euskaraz ere eskaintzen dizkie (baratzeetan, mediatekan, Abadian…).\nLangileei doakionez, beste herriko etxe gehienetan bezala, langileak euskalduntzeko erabakia hartu du eta harago joan da, hautetsiek euskara ikasi behar dutela ere zehazten du. Langileen kontratazioari doakionez, euskararen erabilera kontuan hartzea deliberatu du, beharren arabera eta lanpostu jakin batzuetarako (jendaurrekoak). Ez da ordea, horrelako erabakirik hartu kontratazio guzietarako.\nHendaian bezala, Ezpeletan hartu eta bete den neurri eragingarri bat agerian utzi nahi izan du Kontseiluak, hau da, hizkuntza paisaian, euskararen presentzia lehenestea. Izan ere, Ezpeletako karriken izenak euskara hutsean agertzen dira eta ttipiz frantsesez. Gisa bera, Sarako herriko etxea zoriondu daiteke, euskarazko zerbitzua bermatzen duelako, eta telefonoz erraten den lehen hitza euskaraz delako edota euskarari aurrekontu orokorraren %1,9a eskaintzen diolako, Kontseiluak %2 jo du kopuru egokitzat.\nNeurri eredugarriak hartu badituzte ere, herriko etxe hauek, ibilbide luzea dute oraindik hizkuntza-politika egokia abian ezartzeko, euskararen normalizaziora iristeko eta herritarren hizkuntza-eskubideak bermatzeko. Kontseiluaren iritziz, Hizkuntza-politika sendo eta eragingarri batek hiru zutabe hartu behar ditu oinarritzat: corpus juridikoa, plangintzak eta baliabideak. Corpus juridikoak, hizkuntza-eskubideen bermea ukan behar du ardatz eta hau artikulatzeko plangintzak eta baliabideak behar dira. Edozein politiketan bezala, helburu eta epe zehatzak dituzten plangintzak behar dira. Plangintzarik ezean euskaldunon hizkuntza-eskubideen urraketak ez du bukaerarik ukanen denboran eta herriko etxeetako langileen borondatearen eta motibazioaren baitan geldituko da. Bestalde baliabidez ongi hornitua eta baliabide hauek egoki kudeatuak behar dira hizkuntza-politika eragingarria izango bada.\nCorpus juridikoari doakionez, euskarak ez du estatus ofizialik ez eta lege gerizarik ere. Ondorioz, Euskal Herriko herrietan bideratzen diren hizkuntza-politikak hautetsien borondatearen gainean oinarritzen dira, euskararen benetako normalizazioa ez dute ahalbidetzen eta ez dituzte euskaldunen hizkuntza-eskubideak bermatzen. Araurik gabeko hizkuntza-politikak beraz, herritarrak hizkuntza-eskubideen urraketaren aurrean babes gabe uzten ditu. Euskara normalizatzeak, ordea, egoera iraultzea eskatzen du.\nKontseiluaren iritziz, delibero bitartez egin daiteke, hau da, gaur egungo marko juridikoak ez du debekurik ezartzen, gaur egun indarrean den lege koadroak hainbat neurri hartzeko aukera uzten die herriko etxeei, baina, azken horiek ez dituzte baliatzen.. Haatik,ezinbestekoa dugu lege geriza, euskara normalizatu nahi badugu eta herritarren hizkuntza-eskubideak bermatu nahi baditugu, ezin da bestela izan. Lege hura egokia izan behar da, ez da edozein lege, lege izate hutsarengatik egokia. Kontseiluak badu horren inguruko proposamena.\nHerriz herriko datuak www.kontseilua.org web gunean daude ikusgai.\neuskara, Ipar Euskal Herria, Udalen hizkuntza-politika


«Marrazteko ohitura bidean galtzen dela uste dut, izan ere, jende askok du marrazteko gaitasuna» - Tolosa - Tolosaldeko ataria\n«Marrazteko ohitura bidean galtzen dela uste dut, izan ere, jende askok du marrazteko gaitasuna»\nItzea Urkizu Arsuaga 2019-09-25 16:21\nOihana Ugartek (Tolosa, 1974) arduraz eta ilusioz hartu du Tolosako jabetze eskolan xilografia tailerra eskaintzearena.\nOihana Ugartek (Tolosa, 1974) arduraz eta ilusioz hartu du Tolosako jabetze eskolan xilografia tailerra eskaintzearena. Diziplina edozein dela ere, kolore, pentsamendu eta adin desberdinetako emakumeak elkartu eta sinergiak sortzea ezinbestekoa iruditzen zaio, «emakumeok sekulako potentziala dugulako». Horrela, artelanetan trebatzearekin batera, urriaren 1etik aurrerako tailerra norbere burua berresteko ariketa bat ere izango dela dio.\nZer da teknikoki xilografia izeneko teknika?\nXilografia grabatu mota bat da. Antzinako teknika bat da, IV. mende inguruan Japonian eta Txinan asmatua. Estanpak erreproduzitzeko teknika bat izan da sorreratik eta, horretarako, marrazkia egurrean zizelkatzen da lehenengo, gero egurra tintaztatzen da, eta hori paperera pasatzen da azkenik. Horrela, xilografia izan zen, irudi bat behin eta berriro erreproduzitzeko aukera eskaini zuen lehen teknika. Gaur egun, garatu egin da teknika, eta ikastaroan xilografia linolio izeneko materialaren gainean landuko dugu. Errazago zizelkatzen da, ekonomikoagoa da, eta, ondorioz, ikastaro bat eskaintzea ahalbidetzen du.\nZuk zeuk, nola ikasi zenuen teknika hori erabiltzen?\nHiru urtez aritu nintzen, Debako Arte Eskolan, Grabatu kalkografikoa ikasten, kobre gainean. Teknika bera da, baina kobre gainean egiten dena; xilografiari lekukoa hartu ziona, nolabait. Garai bateko argazkigintza izan zen hori ere. Estanpa edo kontatu nahi zena eskuz marrazten zen lehenengo, eta gero ofizio osoak zeuden haren atzetik: marrazten zuena, irudia kobrera pasatzen zuena eta estanpatzailea. Prozesu oro horren teknikak irakasten zizkiguten Debako Arte Eskolan, eta niretzat ofizio bat ikastearen parekoa izan zen, hiru urte luzez han aritu ginelako, eta denbora asko eskatzen zuelako. Deban egur gainean ere probak egiten genituen, eta jabetze eskolarako hori baliatzea pentsatu nuen, linolioa baliatuz, emaitzak errazago ikusten baitira.\nAurretik esku lanetan aritua izatea, beraz, ez da ikastarorako ezinbesteko baldintza.\nEz, hori da. Nik uste dut denok dugula zerbait adierazteko ahalmena. Nik tresnak eramango ditut, gubiak eta halakoak. Oso gauza sinpleak dira, eta lehenengo ariketak jarriko ditut, tresna horiek ezagutzeko. Eta, hortik aurrera, ikasle bakoitzak bere erritmoa hartzeko aukera izango du. Batez ere, tailerrean esperimentatu egingo dugu, eta nik uste dut zerbait polita aterako dela.\nXilografia zehazki, baina sormena oro har lantzeko tailerra izango da , beraz.\nBai. Izan ere, askotan entzun ohi ditugu «nik ez dakit marrazten» eta antzekoak; bada, ez da beharrezkoa marrazten jakitea. Ea zer gertatzen den, sormena askatzeko hainbat musika baliatuko ditudalako, edo askotariko gaiak ere bai. Beste aukera bat izango da, grabatu kolektibo bat sortzearena: bakoitzak bere plantxan zati bat egin, gero estanpatu, eta, ondoren, beste tresna batekin, tinta paperera pasatu. Ea zertarako denbora ematen digun, hasiera batean, hamar orduko ikastaroa izango baita. Jarraipena izango balu, jarraituko genuke, baina ea zer egiteko denbora ematen digun.\nArtistaren ikuspegitik, gizarteak, oro har, eskola amaitutakoan marrazteari uzten diola uste duzu?\nMarrazteko ohitura bidean galtzen dela uste dut, izan ere, jende askok du marrazteko gaitasuna. Dena den, gaur egun, hezkuntzak gauza horiek guztiak gehiago zainduko dituela iruditzen zait. Baina, bai, hala ere, bigarren mailako gauzatzat jotzen dira askotan, nahiz eta espresio modu bat gehiago izan, idaztea edo hitz egitea izan litekeen moduan. Jende askok ahalmen hori du barruan, eta ez du ateratzen; beste askok, beharbada berandu deskubritzen dute.\nSormena lantzeko tailerra izango da, baina jabetze feministara bidean. Zure ustez, zein garrantzia du sormenak jabetzerako?\nUste dut kolektiboan egiten diren gauza hauek guztiek emakumeok elkartu eta zerbait sortzea, guztiok elkarrekin, dutela zeresana ahalduntze horretan. Latinoameriketan, adibidez, badaude beren aldarrikapenak paperera pasatzeko elkartzen diren tailerrak edo emakume taldeak. Sinergia politak sor daitezkeela uste dut, beti daukagulako esateko zerbait.\nTaldean zerbait sortzeko ideiak lagunduko du sinergia horietara iristen, ezta?\nBai. Adibidez, ni konturatzen naiz, nire lantegian ordu asko pasatzen ditudala bakarrik, eta meditazio lan bat ere bada, neurri batean: gustura zaude zure munduan, sortu egiten duzu eta emaitza bat daukazu. Lan hori eduki dezakezu tailerrean gordeta, baina gustatzen zaizu mundura ateratzea ere, eta egin duzuna erakustea: «Hau izan da nire bidaia». Uste dut oso garrantzitsua dela ateratzea, eta esatea guk ere posible dugula. Izan ere, grabatzaile eta margolari ezagunak beti gizonak dira, eta emakumeak beti senarraren itzalean egon direnak, edo senarrei lagundu dietenak izan dira. Bide horretan, xilografiaren historiari pintzelkada batzuk ematen saiatuko naiz, eta emakume artistei buruzko zertzelada batzuk ere txertatu nahi ditut ikastaroan. Teoria gehiegizkorik gabe, baina izan direla eta egon badaudela konturatzeko lain.\nEmakumeei plazaren erdigunea hartzea kosta egiten zaie, baina, norbere bakardadean egiten den lan batean ere, emakumezkoen izenak falta dira. Zuk, hasi zinenetik hona, sumatu duzu erreferentzia faltarik?\nBai gaztetan, eta bai orain. Ikastaro hau prestatzeko ere informazio bila aritu naiz, eta ikusi dut zenbat eta zenbat emakume dauden itzalean; izugarria da, eta horrelakoxea da errealitatea. Izen-abizenekin emakume gutxi aritzen dira, nahiz eta, ia anonimotasunean, jende asko ariko den.\nEskualdeko emakume artisten sare bat sortu zenuten. Berariaz egindako ariketa bat da, sare hori behar duzuelako?\nTalde bat sortu zen, jende asko elkartu ginen, eta beharbada bakoitza bere konfiantzaren bila gindoazen talde horretara, ahalduntze horretan. Une hartan ez zegoen orain dagoen olatu more hau, eta momentu hartan kosta egin zen taldea aurrera ateratzea. Hala eta guztiz ere, sekulako potentzialtasuna zuen taldea izan zen, Aranburu jauregian erakusketa kolektibo erraldoi bat egin genuen, baina gero ez genuen asmatu horri jarraipena ematen. Baina ni asko harritu nintzen orduan, zenbat emakume bildu ginen ikusita, eta zein gauza desberdinetan aritzen ginenak. Interesgarria izan zen, eta geure burua berresteko modu bat izan zen, beharbada.


Odol hau Jaunak zuekin burutu dauan itunaren ezaugarria da.\nUr 24, 3-8\nEgun hareetan, Moisesek Jaunaren berba eta erabagi guztiak jakinarazo eutsozan herriari, eta herri osoak, aho batez, erantzun eutsan: «Jaunak esandako guztia egingo dogu».\nJaunak esandako guztia idatzi eutsen Moisesek. Biharamunean, goizean goiz jagirik, altarea eraiki eban mendiaren oinean, eta hamabi zutarri ipini ebazan Israelgo hamabi leinuen izenean. Ondoren, zekorrak hil eta Jaunari erre-opari eta alkartasun-oparitzat eskeintzeko agindu eutsen israeldar gazte batzuei. Odolaren erdia hartu eta ontzietan ipini eban Moisesek, eta beste erdia altara gainean isuri.\nZenbatez gehiago Kristoren odolak ez dau garbituko gure barrua!


Straiker, arropa marka bat baino zerbait gehiago izan nahi duen arropa marka – Irunero\nNola bururatu zitzaizuen arropa marka berri bat sortzeko ideia?\nLehenik eta behin, esan beharra daukat urte dezente daramatzadala ekintzailetzaren munduan parte hartzen. Horrela, lagun batek deitu zidan elkarrekin zein proiektu hasi genezakeen aztertzeko eta horrelaxe sortu zen Straiker.ç\nEgun ehungintzaren sektore lehiakortasun handia duen sektorean bilakatu da. Zerk ezberdintzen du Straiker gainontzeko arropa marketatik?\nNire iritziz, bi dira orokorrean gure marka ezberdintzen dituzten gauzak. Batetik, ez gara arropa marka soil bat, hau da, komunitate bat gara. Gazteek, artistek, abeslari, dantzari eta abarrez osaturik dago gure komunitatea. Izan ere, ez da gauza bera arropa marka baten parte izatea edo komunitate izaera duen marka batean partaide sentitzea. Hortaz, markarekiko sentitzen duzuna eta marka horren bitartez helarazten duzun mezua asko aldatzen da egoeraren arabera. Bestetik, Straiker markarekin zerikusia duten detaile eta xehetasun guztiak asko lantzen ditugu, horrela, gure markaren inguruan bezeroarentzako esperientzia bat sortu nahi dugu.\nBerez proiektu berriak aurrera ateratzea konplikatua bada, pandemia garaian oraindik zailagoa izango da, ezta?\nBai, proiektu berri bat zerotik abiatzea zaila da eta beldur handia ematen du. Gainera, testuinguru honetan eta COVID-19ak eragindako egoera dela eta, bidean topatzen dituzun zailtasunak biderkatu egiten dira. Hala ere, alde positiboa ere badu. Hain zuzen ere, detaileak gehiago lantzeko eta xehetasunetan gehiago erreparatzeko denbora izan dugu.\nNoiz hasi zenuten marka eta bere izaera sortzeko lanketa?\nOrain dela urte bat. 2019ko azaroan eman genituen markaren sorrerarekin lotutako lehen pausuak eta publikoki bi hilabete daramatzagu merkatuan.\nPozik zaudete markak orain arte lortutako arrakastarekin?\nBai, oso pozik gaude, mundu honek dauzkan zailtasunak ahaztu gabe. Orain arte markaren inguruan jasotako iritziak oso positiboak izan dira. Esaterako, Instagram-en 10.000 jarraitzaile baino gehiago dauzkagu jada.\nZertan lagundu dizue markaren inguruan komunitate bat sortu izanak?\nKolaboratzaile ugari dauzkagu inguruan. Adibidez, Leire Dallas dantzari Donostiarrarekin kolaborazio bat egin dugu eta bere begiak dauzkan kamiseta bat sortu dugu. Horrelako proiektuek gauza desberdinak egiteko aukera ematen digute.\n“Pixkanaka marka handitzea eta ezagutaraztea da gure helburu nagusia”\nMarka ezagutarazteko “influencer”-ekin lan egitea lagungarria izan da?\nBai, gaur egun markak ezagutarazteko funtsezkoak dira. Zorionez, mundu horretan dabilen ezagunak eta kontaktuak ditugu eta horrek asko lagundu gaitu.\nZeintzuk dira zuen lehen arropa bildumaren ezaugarriak?\nArropa urbano eta modernoaren bilduma da. Esan bezala, detaileak asko landu ditugu, adibidez, logotipoa bordatua izatea edo arroparen etiketak asko landu ditugu. Hiru kolore nagusi erabili ditugu: beltza, gorria eta zuria. Hortaz gain, arropa gehiena unisex motakoa da.\nZergatik erabaki duzue edizio mugatuen aldeko apustua egitea?\nEdizio mugatuak sortzeak bezeroengan esklusibotasun pertzepzioa sortzen duela uste dut. Hau da, arropari balio gehigarri bat eransteko modua da.\nNoraino izan dituzue kontutan marka inguratzen dituzten xehetasunak?\nEsaterako, zerbait erosten duzunean eta kaxa zabaltzen duzunean, Polaroid motako argazki batzuk, markaren logotipoa daukaten pegatina batzuk eta nota pertsonalizatu bat ikusiko dituzu. Hortaz, esperientzia kaxa zabaltzen duzun momentuan hasten da.\nMarkaren hornitzaile eta ekoizleak aukeratzeko orduan, bertako enpresen aldeko apustua egin duzue?\nBai, arroparen kasuan Irunen dagoen Hazlan tailerrarekin lan egiten dugu eta kaxak ere Madrilen egiten ditugu. Nire ustez COVID-19ak, beste gauza batzuen artean, proiektuak bertako ekoizleen bitartez garatzeko aukerak agerian utzi ditu.\nSare sozialak proiektua zabaltzeko lagungarriak izan zaizkizue?\nBai, asko. Gure komunitatearen kasuan argazkilariak eta bideo-egileak oso garrantzitsuak dira. Markaren ikus-entzunezkoek oso ezaugarri zehatzak dauzkate, ondorioz, jendeak Straiker markak sortutako ikus-entzunezko materialak identifika ditzake.\nZeintzuk dira Straikerrek datozen hilabeteetarako dauzkan erronkak?\nBatez ere, ilusioz beterik lanean jarraitu nahi dugu, nahiz eta testuingurua konplexua izan. Bide horretan, kolaborazio berriak lortu nahi ditugu, jantzi berriak sortu. Orokorrean, pixkanaka marka handitzea eta ezagutaraztea da gure helburu nagusia.\nPosted in Beti GazteTagged Arropa urbanoa, Ekintzailetza, irun, irunero, Marka, Straiker


Terrazen instalazioa arautuko duen lehen udal ordenantzari oniritzia eman dio Udalbatzak — Aretxabaletako Udala\nTerrazen instalazioa arautuko duen lehen udal ordenantzari oniritzia eman dio Udalbatzak\n. Araudia indarrean jarri aurretik, jendaurrean ipiniko da alegazioak aurkeztu ahal izateko\n. Osoko Bilkurak kiroldegiaren kudeaketa lizitatzeko deialdia ere onartu du\nAsteazkenean egindako Osoko Bilkurak aho batez eman zion oniritzia ostalaritzari lotutako terraza eta mahai-multzoekin bide publikoaren erabilera eta okupazioa arautuko duen lehen udal ordenantzari. Araudia behin-behinean onartu zuten eta orain, Gipuzkoako Aldizkari Ofizialean argitaratu ondoren, jendaurrean jarriko da alegazioak aurkeztu ahal izateko.\nOstalaritza establezimenduetako terrazak nola instalatu behar diren, oinezkoen guneetan, plazetan eta ibilgailuen zirkulazioa duten kaleetan bete behar diren okupazio-arauak, terrazen osagarri diren elementuak (toldoak, egitura egonkor irekia edo alboetako babesak), berogailuen baldintzak… dira ordenantzan arautzen diren gaietako batzuk. Bide publikoa okupatzeko lizentzia eskatzeko jarraitu beharreko administrazio-urratsak, terrazen funtzionamendu ordutegia eta araudia ez betetzeagatiko isunak ere jasotzen dira.\nDena ezustekorik gabe badoa, ordenantza martxoaren erdialdean jar daiteke indarrean.\nUdalbatzak aho batez ere onartu zuen Ibarra kiroldegiaren kudeaketa lizitaziora ateratzea. Esleipena lau urterako izango da, urtero berritu ahalko da eta ekitaldi bakoitzeko 502.812 euroko prezioa izango du.\nBestalde, Osoko Bilkuran Javier Mar-ek zinegotzi kargua hartu zuen, Pili Leanizbarrutia (EAJ) ordezkatuz.


Wittes - Wikipedia, entziklopedia askea.\nStéphane HANQUEZ (2014-2020)\n50° 40′ 10″ N, 2° 23′ 30″ E / 50.6694°N,2.3917°E / 50.6694; 2.3917Koordenatuak: 50° 40′ 10″ N, 2° 23′ 30″ E / 50.6694°N,2.3917°E / 50.6694; 2.3917\nBlaringhem, Boëseghem, Aire-sur-la-Lys eta Roquetoire\nWittes Frantziako udalerria da, Pas-de-Calais departamenduan dagoena, Hauts-de-France eskualdean. 2013an 813 biztanle zituen.\n2007an Wittes udalerrian erroldatutako biztanleak 813 ziren. Familiak 268 ziren, horien artean 43 pertsona bakarrekoak ziren (31 bakarrik bizi ziren gizonak eta 12 bakarrik bizi ziren emakumeak), 79 seme-alabarik gabeko familiak ziren, 130 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 289 etxebizitza zeuden, 276 familiaren etxebizitza nagusia ziren, 1 bigarren erresidentzia bat zen eta 12 hutsik zeuden. Etxebizitza guzti hauek 289etxeak ziren. 276 etxebizitza nagusietatik 229 bere jabearen bizilekua ziren, 42 alokairuan okupaturik zeuden eta 5 doan lagata zeuden; 2 etxek bi gela zituzten, 29 etxek hiru zituzten, 65 etxek lau zituzten eta 180 etxek bost zituzten. 236 etxek euren parking plaza propioa zuten azpian. 104 etxetan ibilgailu bat zegoen eta 157 etxetan bat baino gehiago zituzten.\nWittes udalerriko biztanleria-piramidea 2009an .\n2007an lan egiteko adina zuten pertsonak 574 ziren, horien artean 403 aktiboak ziren eta 171 inaktiboak ziren. 403 pertsona aktiboetatik 361 lanean zeuden (212 gizon eta 149 emakume) eta 42 langabezian zeuden (22 gizon eta 20 emakume). 171 pertsona inaktiboetatik 46 erretiraturik zeuden, 60 ikasten zeuden eta 65 "bestelako inaktibo" gisa sailkaturik zeuden.\n2009an Wittes udalerrian 293 unitate fiskal zeuden, 871,5 pertsonek osaturik. Pertsona bakoitzeko diru-sarrera fiskalaren mediana urteko 16.034 euro zen.\n2007an zeuden 13 komertzioetatik, 1 erauzte enpresa zen, 4 eraikuntza enpresak ziren, 2 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 informazio eta komunikazio enpresa zen eta 2 higiezinen enpresak ziren.\n2009an zeuden norbanakoentzako 5 zerbitzu publikoetatik, 1 margolaria zen, 1 zurgina, 1 argiketaria eta 2 jatetxeak.\n2000. urtean Wittes udalerrian 6 nekazaritza-ustiategi zeuden.\nBNF: 15269342c (data)


EROSKIk dirua bilduko du Indonesiako tsunamian kaltetu direnei laguntzeko — TUlankide MONDRAGON\nBezeroek borondatezko diru ekarpen bat egin ahalko dute saltokietan, hondamenak jo dituen herritarren oinarrizko beharrak estaltzeko, urgentziaz behar baitute laguntza.\nIrailaren 28an, tsunami lazgarri batek jo zuen Indonesiako Celebes uhartea. Oraindik ez dakite zenbaterainoko hondamena gertatu den, baina gaur egun, milaka lagun daude desagerturik, eta orain arte 1.400 lagun hilik direla diote. Lehen ordu hauek funtsezkoak dira familiei arreta emateko. Bizirik direnak goseak eta egarriak egon daitezke; izan ere, jan-edanak urriak dira, eta ospitaleak gainezka daude zaurituta direnekin beteak.\nHori dela eta, EROSKIren dendetan kanpainaren aldeko kartelak erakutsiko dira, kontsumitzaileek elkartasuna ager dezaten borondatez diru ekarpen bat eginda ordainlekuetan igarotzean. "EROSKIkook saiatzen gara lastertasunez erantzuten larrialdi humanitarioetan, kasu honetan Indonesian; izan ere, berehalako arreta da lehentasuna han. Beste behin, kontsumitzaileei elkartasuna adieraz dezatela eskatzen diegu, eta ziur gaude inplikatuko direla hondamendi hau ikusita", esan du Alejandro Martinez Berriochoak, EROSKIko Osasun eta Iraunkortasun arloko zuzendariak. Kooperatibak ere bere ekarpena egingo du.\nBildutako dirua UNICEF erakundeari emango zaio, han ari baita laguntza espezifikoa ematen zorigaitz honetan joak izan direnei. Oraintxe bertan, lehentasunezkoa da ahal den arinena jokatzea premia handiena dutenei arreta emateko. Bildutako dirua edateko ura helarazteko izango da, eta saneamendurako ere erabiliko da, izurriterik sor eza dadin; horrez gain, osasun arreta eta premiazko nutrizioa emango dira.\nHamabost urte pasa elkarrekin lanean\nEROSKI joan deneko hamabost urtean ari da UNICEFekin lanean, laguntza humanitarioaren arloan. 2016an, Matthew urakanak jo zuen Haiti, eta 2010eko lurrikaraz geroztik herrialde hartan izan den krisi humanitariorik handiena gertatu zen. EROSKIren kanpaina haren bitartez, 75.000 eurotik gora bildu ziren, milaka bezeroren elkartasunari esker.


Hiriak eta gazteak\nHirien bilakaerak gazteen bizi proiektuetan izan duen eraginaz hausnartu dute Ormazabalek eta Suarezek, ertz banatatik Donostiara eta Bilbora begiratuta.\nGaizka Suarez Iparragirre. Eragin-eko kidea\nMarkel Ormazabal. Donostiako Sortuko kidea\nIgaro zen aste santua eta hedabide eta agintari gehienek, berriro ere, aho beteka eta harro agertu dituzte turismoak gurean utzi dituen zifrak eta errekorrak. Eskuak igurtzi, eta udak emango duenari begira dauzkagu jada. Zenbakiek, ordea, ezkutuan dituzte helmuga-turistikoetako biztanleon eguneroko penitentziak. Izan ere, bisitari eta turistekin batera heltzen baita, besteak beste, behin-behineko gaien garestitzea, garraio publikoko sarearen saturazioa, kutsadura eta hondakinen sortze altua, edo espazio publikoaren masifikazioa. Badira, halaber, gurpildun maletetan bildurik turistaren ohiko bizilekura itzuliko ez diren gaitzak ere; hala nola gentrifikazio-prozesuak, prekaritatearen hedatzea edo higiezinen espekulazioa. Hiriak, eta Donostia nabarmen, hiri-eredua sakon aldatzen ari den kapitalizazio prozesu betean aurkitzen dira: kapital higiezin-finantzarioak erabakitzen du inbertsioen norabidea, eta turismoaren zerbitzura dauden aktibitate ekonomiko berriak hirien egitura produktiboa eraldatzen ari dira.\nAldaketa hauek ez dira ausaz sortutako errealitateak. Aitzitik, ekonomia jakin baten ondorio dira, eta zehatzago, espazioaren ekoizpen kapitalista jakin baten emaitza; Ivan Miró ekintzaile eta ikerlariak akumulazio turistiko-inmobiliarioa deitzen duen erregimen berrian orokorturiko baldintza espaziala dira, hain zuzen ere. Kapitalismo finantzarioak munduko ekonomiaren azken hedapen zikloa ezaugarritu du eta espazioaren produkzioa nahiz honi lotutako prozesuak dira, hain zuzen, logika finantzarioa ekonomiaren erdigunera ekarri duten indarrak: merkatura bideratutako ekoizpen espaziala da finantza-ekonomiaren oinarri materiala eta hiri-espekulazioa, berriz, finantza merkatuaren lehengai nagusia. Espazioa, kapital metaketaren euskarria izatetik, metaketaren lehengai izatera igaro da, eta logika honen ondorioz, hiria (lurraldea) kapitalismo globalaren erdigunean kokatu da.\nIzan ere, hiriak kapitala erakartzen du, besteak beste, hirietan bideragarriagoa delako azpiegitura nahiz zerbitzu publikoetan inbertitzea. Hala bada, hiri guztiak lehian dabiltza zeinek erakarriko kapital eta inbertsore gehien, eta norgehiagokan garaile irteteko, etekin handiena emango duen egitura ematen ari zaie hiriei. Norgehiagoka horretan lehiakor izateko, halaber, «marka» sortu behar da. Eta hiria merkantzia bilakatzen da, salgaia eta, aldi berean, merkantzia ekoizten duen enpresa. Inoiz baino produktiboagoa den hiri-eredua gailendu da, eta hiria enpresa bat bezala kudeatzen da. Lehen bizitzeko ziren hiriak negoziorako espazio bilakatu dira orain. Turismoa, zentzu honetan, Europa hegoaldeko herrialdeetako hiri-marken osagai behinena bilakatu da, eta aldi berean, nazioarteko kapitalarentzat sarbide nagusia.\nHerritarren erabaki ahalmena finantza-elite batek bahituta dago, gure bizitzak indibidualismora eta merkatuarekiko erabateko dependentziara eta kontrolera kondenatu nahi dituzte. Menpekotasun egoera hori gainditu eta burujabetza osoa nahi dugu, bizitza burujabea delako bizitza duin bakarra. Eta hiri-testuinguruan, burujabetza anitzen (ber)eskuratzea hiria bera berreskuratzetik pasatzen da. Bestela esanda, espazioa kapital metaketarako lehengai nagusia bada, hots, desjabetutako klaseen zapalkuntzarako elementu nagusia bada, egungo klase borrokaren helburua espazioaren ekoizpen eta kudeaketaren sozializazioa eta kolektibizazioa izango da.


Taldeka Ekintzailetza programak: sektore soziosanitarioa 2017 | Laguntzak • barrixe\nTaldeka Ekintzailetza programak: sektore ...\nTaldeka Ekintzailetza programak: sektore soziosanitarioa 2017\nTaldeka Ekintzailetza programak: sektore soziosanitarioa 2017 Dema ? Enpresa Garapena 2017ko maiatzaren 7a\nTaldeka Ekintzailetza programak (sektore soziosanitarioa) antolatzen duen deialdia arautzeko oinarri espezifikoak. 2017. urtea\nDeialdi egiten duen erkaundea Dema ? Enpresa Garapena\nEskaerak aurkezteko epea Deialdi hau Bizkaiko Aldizkari Ofizialean argitaratzen den egunaren biharamunetik 2017ko maiatzaren 7ra\nTaldeka-Ekintzailetza Taldeak programak langabetuak autoenplegura bultzatu ditu. Horretarako, aintzat hartzen ditu negozio aukeraren bat ematen duten sektoreak, eta kideen arteko lankidetza lana aberasteko formulak erabiltzen ditu.\nBizkaian, 65 urtetik gorako 250.000 pertsona inguru dira, biztanleria osoaren ia %22. Herritarren zahartzea errealitate bat da, arlo soziosanitarioan enplegu eta ekintzailetza aukerak irekitzen dituena.\nTaldeka-Ekintzailetza Taldeak programaren deialdi honek negozio nitxo horretan jarri nahi du arreta, eta deialdiko parte hartzaileak ekonomia sektore horretara bideratu nahi ditu, sektorea hazten ari baita eta negozio aukera garrantzitsuak eskaintzen baititu herritarrak zahartzean sortutako askotariko beharrei erantzuteko.\nErroldatuta egotea Bizkaiko udalerri batean.\nLanbiden izena emanda egotea. (langabezia akreditatuko da, edo lanean egonik enplegua hobetzeko prozesuetan izena emanda dagoela, gehienez lanaldi erdiko kontratuarekin, programan parte hartzeko aukera emango diena).\nHonako titulu akademiko hauetakoren bat edukitzea: Psikologia, Pedagogia, Ingeniaritza, Informatika, Gizarte Langintza, Gizarte Hezkuntza, Arkitekturako profesionalak, gizarte etxebizitzak eta eraikinak birgaintze lanetako teknikariak, Fisioterapia, Elikadura, Odontologia, Gorputz Heziketa, Lanbide Heziketa arlo soziosanitarioan.\nProgramaren edukia eta sartzeko baldintzak Taldeka Ekintzailetza Programak 25 arte laguneko talde heterogeneo bat hautatuko du, lanik gabe edo beren egungo enplegua hobetzeko prozesuan dauden pertsonak, Oinarri Orokorretan eta oinarri espezifiko hauetan jaso diren sarrera baldintzen eta programa garatzeko printzipioen arabera.\nErakunde laguntzailea Deialdi hau lankidetzan egingo da Grupo Servicios Sociales Integrados, S.Coop., erakundearekin (aurrerantzean SSI), F48214787 IFZ zenbakia duena eta helbide hau duena: Simon Bolivar kalea, 28, beha, Bilbo.\nBizkaiko Aldizkari Ofiziala ? 68 zk. - 2017, apirilak 06. Osteguna\nZuzenketa - BOB - 81 zk. 2017ko, apirilak 28a


Disko berriaren grabaketan murgilduta dago Julen Alonso | IRRATIA\n18 MAY. 2021 - 21:28h\nDisko berriaren grabaketan murgilduta dago Julen Alonso\nMaiatzeko astelehenetan Beste Bat saioak egiten ari da Julen Alonso Apezetxea (Orio, 1996). Txiki-txikitatik dago musikari lotuta eta egun bigarren lana grabatzen dabil oriotarra. MusikHaria saioan errepasatu dugu bere ibilbidea.\n‘Zin dagit‘ da Julen Alonso oriotarraren azken sorkuntza.\nEsku-soinua bera baino handiagoa zenean hartu zuen lehenengoz Julen Alonso musikariak, izan ere 5 urte baino ez zituela ekin zion akordeoia jotzeari. Lehen unetik zerbait berezia bazuela ikusi zuten bere ingurukoek eta 10 urterako Arrasateko akordeoi lehiaketa ospetsuan urrezko domina eskuratu zuen. Ondoren, pianoari ere heldu zion Alonsok.\nBaina tartean dantza ere egin zuen, dantza solteko hainbat txapelketatan hartu zuen parte eta dantzarako gaitasun handia erakutsi zuen. «Dantzan ordea, musikarengatik aritzen nintzen gustura. Dantza egiteko erabiltzen genituen doinuek erakarri egiten ninduten eta horregatik joaten nintzen pozarren entseatzera». Hori argi utzi du 2018an ateratako ‘Sutan dantzan’ diskoan, izan ere dantzarako pieza ugari sortu ditu, mota desberdinetakoak, gainera. Eta, beste bat saioetan ere argi geratu da, The Lord of the Dance bezalako erreferentziak ere sartu baititu tartean.\nHamabost urte zituela heldu zion trikitiari Alonsok, Kristiñe Solano izan zuen irakasle eta hark batu zuen Eneritz Aulestiarekin: «Txapelketetan parte hartu nahi nuela esan nion Kristiñeri. Horrek atentzioa ematen zidan, fandango horiek eta… Eta ikasle zarauztar bat zuela eta elkartuko gintuela esan zidan berak. Bizitzak eman didan opari handienetako bat jaso nuen orduan, Eneritz Aulestiarekin nabilelako ordutik hona».\nOlatz Zugastirekin 2015ean hartu zuen lehenengoz disko batean parte, gerora Gozategi edota Mikel Markezekin ere aritua da. Zugastirekin aritu zeneko garaituk ezagutu zituen Joanes eta Ander Ederra anaiak eta haiekin dabil oraindik bere emanaldietan. Markezekin ere jarraitzen du zuzenekoetan zein diskoetan lanean: «Zoragarria da Mikelekin lan egitea. Ideiak zabaltzeko laguntzen du eta gure ideiak ere kontuan hartzen ditu».\nSoinuaren inguruko ikasketak egin ditu 5 urtez, hiru Andoainen eta beste bi Bilbon. Hartara, bere gain hartu zuen diskoaren grabaketa prozesu guztia, lehen notatik azken nahasketaraino: «Espektakuluaren munduan lan egin nahi nuela argi neukan, modu batean edo bestean, eta horregatik aukeratu nuen bide horretatik garatzea nire ibilbide akademikoa».\nDisko berria egosten\nBigarren lan batean murgilduta dabil orain, estudioan sartuta buru-belarri. ‘Zin dagit’ izeneko aurrerapen kantua aurkeztu zuen duela aste batzuk, bideoklip eta guzti. «Unibertsitate ikasle batzuk gradu bukaerako lana egin behar zutela eta bideoklip bat grabatzea proposatu zidaten. Zarauzko Torreoian egitea zen haien ideia eta niretzako zoragarria zen hori. Argitaratu gabe neukan kantu bat, pianoan eta Eneritzen laguntzarekin eta Garazi Egiguren dantzariarekin grabatzeko aprobetxatu genuen. Baina tokiak ere bazuen bere magia niretzat, izan ere aitari eman zioten bertako zorua jartzearen ardura eta harekin lanean jardun nintzen bertan. Hartara, nik jarritako zoruaren gainean jarritako piano batean jotzeko aukera izan nuen. Gogorra izan zen, zero gradutan alkandora hutsean aritu nintzelako kantuan, baina merezi izan zuen», azaldu digu Alonsok.\nDisko berria kaleratu bitartean, zuzenekoen zain dago: «Oholtzatik oholtzara ibiltzera ohitu naiz azkenaldian, eta zorteduna sentitzen naizen arren, nahi baino gutxiago jotzen gabiltza. Ea laster egoerari buelta emateko moduan garen». Bitartean, Beste Bat saioetan jartzen digun musikaz gozatzen jarraituko dugu.\n‘Printzesak eta printzeak’ kanta berrituaren bideoklipa kaleratu du Esti Markezek\n«Zu ondo ez bazaude, musika ez duzu ondo transmititzen eta gauzak ez dira behar bezala joaten»\nAMAK taldeak erditu du beren lehen diskoa


Charles Lapworth - Wikipedia, entziklopedia askea.\nCharles Lapworth (Faringdon, Berkshire, 1842ko irailaren 21a - 1920ko martxoaren 13a) ingeles geologoa izan zen, animaliak aztertzeko fosilak erabiltzearen aitzindaria eta Ordoviciar garaia identifikatu zuena.\n← Jethro Teall (en) - John Edward Marr (en) →\nFaringdon (en) , 1842ko irailaren 20a\nBirmingham, 1920ko martxoaren 13a (77 urte)\nArthur Lapworth (en)\ngeologoa eta paleontologoa\nErrege Domina (1891)\nWollaston Domina Saria (1899)\nThe Murchison Fund (1878)\nIrakasle gisa lan egiteko ikasketak amaitu ondoren, Lapworth Eskoziako mugan kokatu zen, non inguruko fauna fosilaren ikerketa egin zuen, aldez aurretik oso gutxi ezaguna zena. 1869an ezkondu zen eta eskualdean geratu zen. Azkenean, eraman handiko ikerketari eta fosilen analisi eta sailkapenaren erabilera berritzaileari esker, Lapworth-ek Siluriar arroken sekuentzia lodi bat zela pentsatzen zena, egia esan, frogatu zuen tolestura eta faila ugari zituen serie askoz meheago zela.\nAzkenean, bere analisi polemikoa onartu zuten, eta pixkanaka-pixkanaka, Britainia Handiko lehen mailako geologoetako bat bihurtu arte igotzen ari zen. Hainbat institututan irakasle izan zen eta hainbat sari jaso zituen bere lanengatik, esate baterako, Wollaston Domina 1899an . Batez ere siluriar-geruzetako faunaren azterketan aitzindaria izateagatik ezagutzen da, fosilen sailkapenaren bidez, batez ere graptolitinoen bidez; eta bere proposamenagatik, askoz geroago onartu zutena: Gales iparraldeko Kanbriar geruzen eta Gales hegoaldeko Siluriar geruzen arteko geruzak esleituak izan ziren periodo geologiko berri bati: Ordoviziarra (Lapworth-ek azaldu zuen 1879an). Proposamen honek geruza horien antzinatasunari buruzko eztabaida nekeza konpontzen lagundu zuen.\nCharles Lapworth-i buruzko dokumentuak Birminghamgo Unibertsitateko Bilduma Berezietan aurki ditzakezu.\nEspezieak: Charles Lapworth\nAzken aldaketa 2 iraila 2020(e)an, 18:27(e)tan\nOrriaren azken aldaketa: 2 iraila 2020, 18:27.


Etxebizitzen salerosketa %4,8 txikitu da Hegoaldean | Ekonomia | Berria\nAmaitu egin da bost urteko hazkunde epea. Lehen aldiz 2013. urteraz geroztik, etxebizitzen salmenta jaitsi egin zen iaz Hego Euskal Herrian. INEren datuen arabera, 25.080 etxebizitza salerosi ziren 2019. urtean, aurrekoan baino 1.272 gutxiago (-%4,8). Urteak aurrera egin ahala, merkatuak indarra galdu du, urte erdian jaitsiera oso txikia baitzen, %0,2 baizik ez.\nHamar urteren ondoren, 2018an iritsi zen merkatua krisia sortu zeneko mailara. Badago, ordea, desberdintasun handi bat 2008ko eta 2019ko etxebizitza merkatuen artean: orduan, saldutako bi etxetik bat (%47,8) berria zen, eta garabiak oraindik bete-betean ari ziren lanean, krisiaren aurretik martxan jarritako proiektuak bukatzen. Inertzia horrek 2012ra arte iraun zuen, baina ordutik aurrera asko txikitu zen etxebizitza berrien emaria. Azken urteetan, bostetik bat baizik ez da berria izan: iaz, zehazki, %19,8 izan dira. Horien salmenta %4,4 jaitsi zen iaz.\nHainbat arrazoik azal dezakete salerosketen jaitsiera. Batetik, krisiak geratutako operazioak egin dira jada —2007tik 2013ra ia bi heren urritu ziren salerosketak, eta orduan galdutakoaren %60 inguru berreskuratu dira dagoeneko—. Arrazoi ekonomikoak ere badaude: prekaritatea eta soldata kaskarrak asko zabaldu dira, batez ere gazteen artean, eta horrek erosle posibleak gutxitu ditu. Faktore demografikoak ere badaude: biztanleriaren zahartzeari gehitu behar zaio bizitokia behar dutenen zati handi bat etorkinak izatea. Azken horietako gehienen alokairura jo ohi dute, aurrezki handirik ez dutelako etxea erosi ahal izateko,eta zailtasun handiagoak dituztelako maileguak eskuratzeko.\nINEk beste datu bat ere eman du, erakusten duena erakunde publikoen esku hartzea alokairura bideratzen ari dela: babes ofizialeko 2.553 etxebizitza saldu zituzten, merkatu osoaren %10,2 baizik ez. 2008an, merkatuaren %18 ziren, erakunde publikoek etxebizitza babestuak saltzen baitzituzten .\nSalmenten jaitsiera oraindik ez da askorik antzeman prezioetan. INEk hilabete barru emango ditu 2019 amaierako datuak, baina urteko hirugarren hiruhilekoan ikusten da eskaera jaisteak eragin mugatua izan duela prezioe- tan. Horrela, urtebetean %4,8 garestitu dira etxebizitzak Araban, Bizkaian eta Gipuzkoan, eta %3,1, berriz, Nafarroan.\nEdonola ere, salneurriak oraindik oso urrun daude krisi aurreko kopuruetatik. INEk dio batez beste %26 merkeago daudela Araban, Bizkaian eta Gipuzkoan, eta %38 merkeago Nafarroan. Alde handiak daude herri batetik bestera eta hirietako auzo batetik bestera; batzuetan jada gainditu dituzte duela hamar urteko prezioak, eta besteetan horrelakorik ez da espero beste hainbat urtez.


Nafarroako Auzitegiak erabaki du ez dela derrigorrezkoa izango euskara meritu gisa aintzat hartzea | Gizartea | Berria\nUGT eta SPA sindikatuek euskararen foru dekretuaren kontra jarritako helegitearen zati handi bat onartu, eta araua ezerezean utzi du Nafarroako Auzitegi Nagusiak. Helegitea aurkeztea aztertzen ari da gobernua.\nEuskararen ofizialtasuna eskatuz, Kontseiluak deituta Nafarroan iaz egindako manifestazioa. Idoia Zabaleta/Foku\nIon Orzaiz - Oihana Elduaien -\n2019ko urriak 1 18:30\nEuskararen dekretuak agintzen zuen euskara meritu gisa hartu behar dela eremu ez-euskaldunean eta mistoan. Agindu hori baliogabetu egin du Nafarroako Auzitegi Nagusiak. UGT eta SPA sindikatuek dekretuaren kontra jarritako helegiteari arrazoia eman dio Auzitegiak hainbat puntutan, eta dekretuaren aginduak murriztu ditu, euskararen kalterako. Kasazio helegiterako aukera dago.\nEremu mistoan eta ez-euskaldunean ez da beharrezkoa euskara jakitea lanpostu publikoetarako. Euskararen dekretuak, baina, meritutzat hartzera derrigortzen zituen erakundeak. Aurrerantzean, euskara meritutzat hartu edo ez deialdi bakoitzean erabaki beharko dela dio Auzitegiak, deialdiaren nolakotasunaren arabera. Derrigortasuna kendu egin du.\nHartara, Nafarroako Auzitegi Nagusiak bat egin du eskuinaren planteamendu historiko batekin: euskararen inposizioarenarekin. Eremu mistoko eta ez-euskalduneko lan deialdi publikoetan euskara meritu gisa hartzea —puntuazioaren %6 edo %7, deialdi motaren arabera— "baztertzailea" eta "neurrigabea" dela diote magistratuek: "Konstituzioaren 14 eta 23. artikuluak urratzen ditu, eta Euskararen Foru Legeak ezarritako eremu linguistikoen erregimen juridikoaren aurka doa". Euskararen balorazio horrek "justifikaziorik ez" duela ere uste dute auzitegiko epaileek.\nEuskara, paisaia linguistikotik at\nEuskara administrazioan arautzeko 103/2017 Foru Dekretuaren berritasun nabarmenetako bat zen zerbitzu zentralen sorrera. Euskararen Legeak ezarritako zonifikazioaz gaindi, Nafarroako herritar guztiei zuzendutako zerbitzu orokorrak zehazten zituen araudiak, eta, horietarako, hizkuntza irizpide komun batzuk ezarri. Zerbitzu zentral horietan, euskarazko arretak bermatuta egon behar zuen legez. Orain, hori dena baliogabetu du Nafarroako Auzitegiak. Aurrerantzean, arretak "erabiltzaile bakoitzaren bizitokiaren araberakoa" izan beharko du, hizkuntzari dagokionez. Horren arabera, eremu euskalduneko herritarrek soilik izanen lukete arreta euskaraz jasotzeko eskubidea.\nEuskararen presentzia handitzea ere oztopatuko du Nafarroako Auzitegiak. Izan ere, dekretuak elebitasunaren alde egiten zuen, inprimakiak, bide seinaleak, publizitatea eta abar bi hizkuntzetan egitera behartuz. Betebehar hori ere ezabatu du orain Auzitegiak.\nHala, bertan behera utzi ditu 20.1, 20.2, 21.2, 21.3 eta 21.4 artikuluak: administrazioak herritarrei zuzendutako ohar eta komunikazioei, agiri eta idazki ofizialei, seinaleei eta errotulazioari dagozkionak. Auzitegiaren esanetan, Nafarroa osoan kartel elebidunak paratzeak "urratu egiten du Euskararen Foru Legeak ezarritako eskubide erregimena".\nEpaiak ez du debekurik ezartzen, baina atea irekitzen dio euskara Nafarroako paisaia linguistikotik desagerrarazteko, tokian tokiko administrazioek hala erabakiz gero. Adibidez, Iruñeko Udaleko alkatetzan den Navarra Sumak askotan adierazi du errotulazio, ohar eta bide seinaleetan euskararen presentzia murrizteko asmoa. Aurrerantzean, bidea zabalik izan dezake, berme juridikoa baitu horretarako.\nAna Ollo: "Aukerak aztertzen ari gara"\nEuskalerria Irratian eginiko elkarrizketan, Nafarroako Gobernuko Herritarren Harremanetako kontseilari Ana Ollok esan du albiste "tristea" dela, "euskaldunentzat eta nafar guztientzat, euskara baita guztion hizkuntza". Gaineratu du aukera guztiak aztertzen ari direla, sententziari erantzun juridikoa emate aldera.\nSententziaren edukiei dagokienez, Ollok nabarmendu du "UPNren aldarrikapenak ere gainditu" egin dituela Nafarroako Auzitegiak: "UPNk sinatutako foru dekretuetan aitortu egiten ziren euskaldunen zenbait eskubide, baina epaia are murriztaileagoa da". Besteak beste, administrazioarekiko harremanak euskaraz jasotzeko eskubidea auzitan jarri dela esan du kontseilariak.\nPaisaia linguistikoak, bestalde, Nafarroako errealitate linguistikoa islatu beharko lukeela uste du Ollok: "Nafarroan, bi hizkuntza ditugu, eta errealitate hori islatu beharko litzateke seinale eta bestelako mezuetan". Horregatik, epai hau "elkarbizitzan atzera egitea" dela esan du, eta kasazio helegitea aurkeztearen alde azaldu da. Ohartarazi du, halere, auzia "hobeki" aztertu beharko dutela "eta analisi sakonago bat egin".\nKontseilua: "Agerian gelditu da beste lege bat behar dela"\nNafarroako Auzitegiaren epaia txarretsi du Kontseiluko idazkari nagusi Paul Bilbaok ere: "Tamalez, ez da Nafarroako Auzitegiak euskaldunon eskubideen aurka hartzen duen lehen erabakia, eta, beraz, ez gaitu harritu; halere, oso argi uzten du egungo Euskararen Legeak horrelako ebazpenei atea zabaltzen diela".\nKontseiluko buruak nabarmendu du epaiak "zaildu" eginen duela euskaraz bizi nahi duten nafarren eskubidea bermatzea. "Gainera, arbuiagarria da euskararen ezagutzari muzin egitea, baina, aldiz, Nafarroan berezkoak ez diren hizkuntzen ezagutza baloratzen jarraitzea", azaldu du Bilbaok.\nKontseiluko eledunak gogorarazi nahi izan du egungo lege-esparruak ahalbidetzen dituela halako erabakiak: "Aurreko legealdian euskararen lege berri baten ezaugarriak aurkeztu genituen Nafarroako Parlamentuan. Azpimarratu genuen indarrean dagoen legeak irakurketa murritzak ahalbidetzen zituela, eta hona hemen horren adibidea. Ez dago gizarte kohesionatua, justua eta berdinzalea eraikitzerik legeak herritarrak diskriminatzen dituen bitartean”\nZerbitzu zentralen eta paisaia linguistikoaren puntuei dagokienez, Bilbaok azpimarratu du epaiak ez duela euskararen erabilera debekatzen eta, hartara, "gobernuak borondatea izanez gero, lasai aski para ditzake euskaraz idazkiak, komunikazioak, bide seinaleak eta abar". Are: Kontseiluaren irudiko, "epaiak berak onartzen du elebitasuna hautazkoa izan daitekeela. Beraz, gobernuak ez du oztopo juridikorik zerbitzu zentraletan ere euskararen erabilera bermatzeko".\nIon Orzaiz - Oihana Elduaien


Baratza sukaldera eta euskara plazara | Aldizkaria\nIKASTOLA 235 > orientazioa > Baratza sukaldera eta euskara plazara\nBaratza sukaldera eta euskara plazara\nUrriaren 30etik azaroaren 20ra\nAurtengoan berritasunez josita dator Errigora.\nUrriaren 30etik azaroaren 20ra, aurtengoan berritasunez josita dator Errigoraren «Nafar hegoaldeko uzta euskarari puzka» kanpaina: diru-ekarpenaren zati bat Nafarroa hegoalde eta erdialdeko plazetara euskara ateratzea xede izango duen ekimen berri bat sortzeko erabiliko da eta, biren ordez, hiru saski izango dira aukeran.\n«Nafar hegoaldeko uzta euskarari puzka» kanpainaren 7. edizioa ate joka dugu dagoeneko. Arin erraten da, baina, atzera begiratuta, nork bere alea jarrita guztion artean osatu dugun hareatza zabal ageri zaigu begi parean. Ia 80.000 saski eraman ditugu Nafarroa hegoaldeko baratzetik Euskal Herriko txoko guztietako sukaldeetara eta, bueltan, ia 1.000.000€ bideratu dugu Euskal Herriko txoko guztietatik Nafarroa hegoaldeko euskalgintzara. Ekoizle mordoa, ehunka boluntario eta milaka kontsumitzaile arduratsuren arteko auzolan erraldoia; euskara eta elikadura-burujabetza ardatz hartuta, eremu eta jatorri anitzetako pertsonen topaleku bilakatu da Errigora.\nNafarroa hegoalde eta erdialdearen errealitate linguistikoa ez da goitik behera aldatu, baina euskalgintzaren dinamikak bizirik mantentze hutsa ez da gutxi, hizkuntza-eskubideei dagokienez hamarkadetan administrazioak zonaldeari eskaini dion gutxiespen tratua kontuan izanik. Ikastolak bertako herritarrak euskalduntzeko ezinbesteko tresna izan arren, oso zaila da behar luketen adina diru biltzea, baina Vianako Erentzun, Lodosako Ibaialde eta Tuterako Argiari ere ekarpen polita egin zaie. AEK-k jaso duen dirua beketarako erabili dute, eta %70 igo dira matrikulazioak eskualdean.\nAurtengoan, Erromatarrek Ager Vasconum deitu zuten eremuan —Nafarroa hegoalde eta erdialdea— euskara bultzatzeko eta laguntzeko beste urrats bat eman nahi du Errigorak. Zonaldeko euskalgintzaren ardatz diren proiektuok laguntzen jarraitzeaz gain, diru-ekarpenaren zatitxo bat eragin biderkatzailea izan nahi duen ekimen berri bat abiatzera zuzenduko da: Agerraldia. Bide praktikoa eta eraginkorra eginen duen ekimena izango da, bertako euskaldunak eta euskaltzaleak protagonista eta sustatzaile izanen dituena, saretzean eta elkarlanean oinarritua, eta emaitza gisa jarduera eta ekintza zehatzak ekarriko dituena, euskararen ezagutza zabaltzeko, erabilera handitzeko eta aldeko jarrerak indartzeko.\nZaila da bertako ikastolak eta, oro har, bertako euskalgintza laguntzeko modu goxoagorik imajinatzea: produktu bikainez gozatu eta %25 euskarari eman. Saski beltza eska dezakezu betiko tankerakoa nahi baduzu (50 euroan); berdea ekologikoa maite baduzu (60 euroan); aurten zerbait berezia nahi baduzu edo norbaiti gabon-opari bat egiteko, zuria (70 euroan). Ezin baduzu erabaki, eskatu bi edo hiru; hori gehiago emango diozu euskarari. «Ekintza txikiekin helburu handiak», Errigoraren oihuak dioen bezala.


ekaina 2011 - Gazteluko plazatik\nNafarroako Legebiltzarra: gaurko goizarekiko begirada bat\nNafarroako Legebiltzarreko gaur goizekoa -lehendakari hautaketaren saioa- kazetaritzaren laborategi gisa hartu dut apur bat, ohitu gabe halakoak zuzenean jarraitzen eta eskaintzen, sarerako zer egin zitekeen frogatzea da gaurko helburuetakoa. Eta jakina, jarraitzaileari zer ari den gertatzen molde desberdinez kontatzea. Goizeko saioaren lehen inpresioa da astuna izan dela, eta ez da nire iritzia bakarrik, beste zenbait kazetariren ahotan ere gauza bera entzun dut. Yolanda Barcina bere 22...\nBAKE PROZESUA. Eta normalizazio politikoa. Ekonomi krisiarekin batera, horiek dira une honetan euskal gizarteak dituen lehentasun nagusiak, eta alde horretatik estrategikoa da aurrera begira EAJk eta Bilduk elkarrekin egin behar duten lana. Hamar urtez elkarri begiratu barik egon ondoren –Batasuna eta EAJ– bada ordua gutxienez gai honetan arduratsu jarduteko, beti ere bakoitzak bere izaera eta helburuei eutsiz. Bi eremuek aitortzen dute badirela elkar lanerako tarteak, eta alde ...\nZERRENDA bozkatuenaren argudioa kontuan hartzekoa da gobernuak osatzerakoan, zalantzarik gabe; besteak beste, gehiengo garrantzitsu batek zer uste duen kontuan hartzea beti izan behar duelako pisuzkoa demokrazian. Garrantzitsua bai, baina ez da erabakigarriena, beste gehiengo batek zerrenda bozkatuarena garaitzen badu, zilegi da eta kito. Aspergarria eta zentzu bakoa da hauteskundez hauteskunde bizi behar izaten dugun zerrenda bozkatuenaren eztabaida. Ez da kontua zerrenda bozkatuena bai-ez,...